Mədəniyyət: Heydər Əliyev Fondunun vitse-prezidenti Leyla Əliyeva yubiley tədbirində iştirak edib — Foto – - GULUSTAN.INFO\nÇərşənbə Axşamı, 04 Avqust, 2020, 15:41\nHeydər Əliyev Fondunun vitse-prezidenti Leyla Əliyeva yubiley tədbirində iştirak edib — Foto\nBeynəlxalq Muğam Mərkəzində Ümumilli lider Heydər Əliyevin anadan olmasının 96-cı ildönümünə həsr olunmuş Bakı Beynəlxalq Multikulturalizm Mərkəzinin 5 illik yubiley tədbiri keçirilib\nTədbirdə Bakı Beynəlxalq Multikulturalizm Mərkəzinin nümayəndələri, millət vəkilləri, tanınmış ziyalılar, xarici qonaqlar və media nümayəndələri iştirak edib.\nƏvvəlcə «Tolerant Azərbaycan gənci» adlı rəsm və heykəltəraşlıq sərgisinə baxış keçirilib.\nTədbirin rəsmi hissəsi Azərbaycan Respublikasının Dövlət Himninin səslənməsi ilə açıq elan olunub.\nBakı Beynəlxalq Multikulturalizm Mərkəzinin icraçı direktoru Rəvan Həsənov açılış nitqi ilə çıxış edib. İcraçı direktor mərkəzin Azərbaycan Respublikasının Prezidenti İlham Əliyevin 15 may 2014-cü il tarixli fərmanı əsasında yaradıldığını qonaqların diqqətinə çatdırıb:\n«Azərbaycanın multikulturalizm modelinin siyasi banisi məhz Heydər Əliyevdir. Onun uzaqgörən siyasəti olmasaydı, bu gün Azərbaycanda xalqlararası dostluqdan, mədəniyyətlərarası, dinlərarası dialoqdan danışmaq mümkün olmazdı. Azərbaycanın bugünkü müstəqilliyindən danışmaq isə daha çətin olardı. Bu siyasət cənab Prezident tərəfindən uğurla davam etdirilir. Qlobal müstəvidə həyata keçirilir. Buna 5-ci Mədəniyyətlərarası Forumun ölkəmizdə keçirilməsi ilə bir daha şahid olduq. Azərbaycanın Multikulturialzm modeli bu gün dünyada hər kəs tərəfindən etiraf olunur. Bu siyasətin xaricə uğurla ixrac olunmasında vitse-prezidentimiz Mehriban Əliyevanın, eləcə də, Leyla xanımın böyük əməyi var. Onların keçirdiyi tədbirlərin Azərbaycanın tolerantlığının xaricdə təbliğ olunmasında böyük rolu var. Ölkəmizin bütün ziyalıları hazırda mərkəzimizin ətrafında sıx birləşib. Prezidentimiz də öz çıxışlarında dəfələrlə vurğulayıb ki, artıq Azərbaycan dünyada multikulturalizmin ünvanlarından biri kimi tanınır».\nÇıxış üçün kürsüyə Bakı Beynəlxalq Multikulturalizm Mərkəzinin Himayəçilər Şurasının sədri, Azərbaycan Dillər Universitetinin rektoru Kamal Abdullayev dəvət edilib. K.Abdullayev öz növbəsində mərkəzin gördüyü işlərdən bəhs edib:\n«Bu işlərin mənəvi, ilhamverici, daxili enerji saçan istiqamətini məhz Prezident İlham Əliyev müəyyənləşdirib. Düz 5 il əvvəl o dedi ki, Azərbaycan xalqının canında, qanında əsrlərlə toplanan multikulturial əhval-ruhiyəni bütün dünya daha yaxşı bilməlidir. Ondan əvvəl multikultural situasiyanın siyasi baxımdan ulu öndərimiz cizgilərini vermiş, siluetini müəyyələşdirmişdi. Milli Məclisin və digər hüquqi müəssisələrin dilində, maddələrdə xalqlar arasında münasibət, dinlərə münasibət, Azərbaycanda yaşayan digər etnik qruplara yanaşma öz əksini tapmışdı. Sadəcə bunları inkişaf etdirmək, dünya ictimaiyyətinin diqqətinə çatdırmaq lazım idi. Prezident çıxışlarının birində söylədi ki, məndən xaricdə olanda tez-tez soruşurlar ki, sizin ölkədə necə ola bilir ki, müxtəlif dinlərin, konfessiyaların nümayəndələri bir-birilə münasibətini bu cür rahat qura bilir? Necə olur ki, müsəlmanların başçısı ilə xristianların başısı, katoliklərlə yəhudilər qardaşlıq mühitində yaşaya bilirlər? Faktiki olaraq bu sual bir azərbaycanlı üçün çox qəribə görünə bilər. Çünki biz sadəcə olaraq “başqa cür necə olur” sualına cavab verməliyik. Bəs necə olmalıdır? Bizə xaricdən gələn qonaqlar şikayətləniblər ki, biz xarici ölkələrdə öz dini geyimlərimizlə küçədə rahat gəzə bilmirik. Bu, həqiqətən də belədir. Lakin Azərbaycanda biz buna rast gələ bilmərik”.\nAzərbaycan Respublikasının Prezidenti Administrasiyasının Millətlərarası münasibətlər, multikulturalizm və dini məsələlər şöbəsinin müdiri Etibar Nəcəfov çıxışında bildirdi ki, mərkəz müasir dövrdə Azərbaycanın ictimai-siyasi, mədəni həyatında mühüm rol oynayır:\n“Multikulturalizm Azərbaycan Respublikasının dövlət siyasətidir. Bu siyasətin əsasında ölkədəki etnik, dini, mədəni müxtəlifliklərin qorunması durur. Buna görə də multikulturalizm siyasətinin əsas mahiyyəti ondan ibarətdir ki, inteqrasiya proseslərini möhkəmləndirir. Azərbaycan Respublikasının Prezidenti Administrasiyasının Millətlərarası münasibətlər, multikulturalizm və dini məsələlər şöbəsinin tabeliyində fəaliyyət göstərən Bakı Beynəlxalq Multikulturalizm Mərkəzi Azərbaycanın multikulturalizm siyasətinin həyata keçirilməsində mühüm rol oynayır. Bu siyasət ölkənin həm daxili, həm də xarici siyasətində açıq şəkildə özünü biruzə verir. Mərkəzin ölkə daxilindəki fəaliyyətinə nəzər saldıqda öncə əhaliyə bu siyasətin əsaslarının çatıdırılmasını görürük. Bu istiqamətdə mərkəzin həyata keçirdiyi layihələrdən biri Azərbaycanda təhsil müəssisələrində “Multikulturalizmə Giriş” və “Azərbaycan Multikulturalizmi” fənlərinin tədrisini göstərmək istəyirəm. Bu layihə 2015-ci ilədn həyata keçirilir. Lakin bu fənlər seçmə fənn kimi tədris olunurdu. Ötən 4 ildə bu fənnin əhəmiyyəti özünü doğrultdu. Buna görə də bu ildən həmin fənlər əsas fənn kimi tədris olunsun. Fənnin tərkib hissəsi dinlərin tarixidir. Siyasətin xarici istiqamətində baxanda gördük ki, 7 ölkədə 20 nüfuzlu universitetin bu fənni tədris etdiyinin şahidi oluruq. Bundan başqa, ölkə prezidentinin təşəbbüsü ilə “Bakı prosesi” və Mədəniyyətlərarası dialoqun möhkəmləndirilməsi ilə ünlənən hərəkat kimi BBMM-nin fəaliyyətində də bu, özünü biruzə verib”.\nTəhsil nazirinin müavini Firudun Qurbanov çıxışında bildirib ki, ölkəmizin qədim bir mədəniyyəti var:\n«Ən əsası isə bizim xalqın başqa dinlərə olan hörmətidir. Bu, bizim qanımızdadır. Bu gün təsadüfi deyil ki, Azərbaycanda bir sıra dini mədəniyyət nümunələri dövlət səviyyəsində qorunub saxlanır. Bu, Azərbaycan xalqının böyüklüyünü göstərir. Xalqımız həmişə digər dinlərdən, mədəniyyətlərdən bəhrələnib. Əcdadlarımız bu ənənəni qoruyub , biz də bunu qoruyub gələcək nəsillərə ötürməliyik . Nə yaxşı ki, bizim multikulturalizm siyasətini təbliğ edən dövlət qurumumuz var».\nNazir müavini bildirib ki, gələcəkdə hərbi güclər yox, məhz mədəniyyətlərarası fərqlər münaqişənləri gücləndirəcək: «Bunu nəzərə alaraq multikulturalizm fənninə çox böyük diqqət yetirilir. Eyni zamanda, Azərbaycan müxtəlif xalqların nümayəndələri yaşayır ki, biz onların dilinin tədrisi üçün də çalışırıq. Bunu nəzərə alaraq Təhsil Nazirliyi təhsil ocaqlarında multikulturalizmin əsas fənn kimi tədris olunması ilə bağlı qərar qəbul etdi. Bizdə orta və ali təhsildə müxtəlif dinlər tədris olunur. Bu onu göstərir ki, Azərbaycanda azsaylı xalqlara diqqət və qayğı göstərilir. Bununla yanaşı, biz azsaylı xalqların dilinin yaşaması, ana dilində tədrsi ala bilməsi üçün şərait yaratmışıq”.\nTədbirdə çıxış edən Dini Qurumlarla İş üzrə Dövlət Komitəsinin sədr müavini Gündüz İsmayılov qeyd edib ki, 5 il ərzində komitə Bakı Beynəlxalq Multikulturalizm Mərkəzi ilə sıx əməkdaşlıq edib:\n«Bakı Beynəlxalq Multikulturalizm Mərkəzində o qədər də rəsmi olmayan işgüzar, səmimi, yaradıcı və enerjili bir mühit var. Multikulturalizm Azərbaycan xalqının yüzilliklər ərzində yığdığı böyük sərmayədir. Cənab Prezident İlham Əliyevin siyasəti nəticəsində Azərbaycanın imicinin təbliği baxımından önəmli bazaya çevirilib. Bu mənəvi sərmayə cəmiyyətin, dövlətimizin milli təhlükəsizliyi baxımından da önəmli faktora çevrilib. Qarabağla bağlı həqiqətlərin dünyaya çatdırılmasında Mərkəz önəmli rol oynayıb».\nTədbirdə Bakı Beynəlxalq Multikulturalizm Mərkəzinin ABŞ nümayəndəliyinin rəhbəri Janna Skot, Bakı Beynəlxalq Multikulturalizm Mərkəzinin Moldova nümayəndəliyinin rəhbəri Aurella Qriqoriu, Bakı Beynəlxalq Multikulturalizm Mərkəzinin Almaniya nümayəndəliyinin rəhbəri Birgit Vayserber çıxış edərək Azərbaycanda dinlərarası tolerantlıqdan məmnun olduqlarını bildiriblər.\nEnnio Morrikone vəfat etdi\nMəhşur italiyalı bəstəkar Ennio Morrikone vəfat edib. Gulustan.info xəbər verir ki, Ennio Morrikone 94 yaşında müalicə alarkən...\nİlham Əliyev Əmir Pəhləvana mənzil bağışladı\nAzərbaycan Respublikasının Prezidenti cənab İlham Əliyev görkəmli yazıçı-dramaturq, şair Əmir Pəhləvana mənzil bağışlayıb. Bu,...\nQalatasaray klubu tanınmış futbolçuları ilə sağollaşır\nTürkiyənin «Qalatasaray» klubu 5 futbolçusu ilə yollarını ayırmaq istəyir. Gulustan.info «Milliyet»-ə isti...\nİranın sabiq Mədəniyyət naziri Nizami Gəncəvini İran şairi kimi təqdim edib\nİranın keçmiş Mədəniyyət naziri Əhməd Məscid Camei Azərbaycanın dahi şairi Nizami Gəncəvini fars şairi kimi təqdim edib. Hazır...\nDieqo Maradona İspaniya yığmasına rəhbərlik edə bilər\nFutbol əfsanəsi Dieqo Maradona İspaniya milli komandasının baş məşqçisi təyin oluna bilər. Gulustan.info xəbər verir ki, İspan...\nİlham Əliyev rəssama mənzil hədiyyə etdi\nPrezident İlham Əliyev Azərbaycan Dövlət Kukla Teatrının baş rəssamı İqbal Əliyevə mənzil bağışlayıb. Bu barədə rəssam şəxsi F...\nAğqoyunlulara məxsus Quran London hərracında naməlum ölkə tərəfindən satın alınıb\nAzərbaycan tarixinin bir parçası olan Quran Londonun «Christie’s» salonunda keçirilən hərracda satılıb. Gulust...\nTürkiyə İngiltərədən Sultan Mehmedin portretini satın alıb\nİstanbulun Böyük Şəhir Bələdiyyəsi İngiltərənin «National Gallery» muzeyinin daimi sərgilənən sənət əsərləri arasında y...


Tütündən imtina üzrə tibbi məsləhət kabineti açılacaq – Boyukmillet.com\nHome » Dünya » Tütündən imtina üzrə tibbi məsləhət kabineti açılacaq\nTütündən imtina üzrə tibbi məsləhət kabineti açılacaq\nGələn il noyabrın 1-dən etibarən Səhiyyə Nazirliyi İctimai Səhiyyə və İslahatlar Mərkəzinin (İSİM) ambulator şöbəsinin nəzdində əhali üçün tütündən imtina üzrə tibbi məsləhət kabineti açılacaq və xüsusi “Qaynar xətt” fəaliyyətə başlayacaq.\nNazirliyin mətbuat xidmətindən AZƏRTAC-a bildirilib ki, burada tütündən asılılığı olan və ondan imtina etmək istəyən şəxslər professional tibbi yardım və psixoloji məsləhətlər alacaqlar. Layihə “Azərbaycan Respublikasında qeyri-infeksion xəstəliklərlə mübarizəyə dair 2015-2020-ci illər üçün Strategiya”nın müvafiq tələblərinə uyğun olaraq həyata keçiriləcək.\nİSİM-in nümayəndələri oktyabr ayında Moskvada keçiriləcək “Tütündən istifadənin dayandırılmasına yardım göstərilməsi problemləri” mövzusunda seminarda iştirak edəcəklər. Məqsəd tütündən imtina ilə bağlı beynəlxalq təcrübəni İSİM-də açılacaq kabinetin fəaliyyətində tətbiq etməkdir.\nXatırladaq ki, Azərbaycan Respublikası hələ 2005-ci ildə “Tütünlə mübarizə haqqında” Dünya Səhiyyə Təşkilatının Çərçivə Konvensiyasını ratifikasiya edib. Konvensiyanın 14-cü maddəsinə əsasən, hər bir ölkə tütündən istifadənin dayandırılmasına və tütündən asılılığın adekvat müalicəsinin təmin edilməsinə kömək üçün səmərəli tədbirlər görməli, habelə tibbi-sanitariya yardımı müəssisələrində və reabilitasiya mərkəzlərində tütündən asılılığın diaqnostikası, profilaktikası, müalicəsi və məsləhətlərin verilməsi üzrə proqramlar hazırlamalı və həyata keçirməlidir.\nPrevious Ruandanın sonuncu kralı sürgündə vəfat edib\nNext Konstitusiya Məhkəməsi Palatasının növbəti iclası keçirilib


Bakıda sərgidə İran bayrağı mübahisəyə səbəb oldu – Polisə.az\nBakıda sərgidə İran bayrağı mübahisəyə səbəb oldu\nBakıda keçirilən 7-ci Beynəlxalq Kitab Sərgisində Nizami Gəncəvinin partreti altında Azərbaycan bayrağı ilə bərabər, İran bayrağının da asılması müzakirələrə səbəb olub.\nKult.az xəbər verir ki, tanınmış politoloq Elxan Şükürlü foto paylaşaraq, hadisəyə müsbət reaksiya verib.\nO, Nizami Gəncəvini İran və Azərbaycanın “ortaq dəyərlərindən” biri kimi xarakterizə edib və bildirib ki, bizi ayırıb düşmənə çevirmək asan olmayacaq:\n“Elə sonda da məhz bizi birləşdirən bu dəyərlər və sağlam düşüncə qalib gələcək! Qoy bu foto son günlər gərginləşən İran-Azərbaycan münasibətləri fonunda bir-birinin bayraqlarını aşağılayan bəzi bayraqdanxəbərsiz düşüncəsizlərə, fitnəkar və təhrikçilərə etirazım olsun!\nUnutmayın ki, hər iki ölkədə bu bayraqların ucalığı üçün minlərlə şəhid verən və o bayraqlar üçün ölməyə hazır milyonlarla soydaşlarımız, din qardaşlarımız var!”\nE.Şükürlü Azərbaycan-İran-Türkiyəni üz-üzə gətirib, onları düşmən etmək istəyənlərin kimliyini və niyyətlərini anlamaq üçün də çağırış edib.\nBu paylaşımdan sonra E.Şükürlünün Azərbaycan-İran-Türkiyə münasibətləri haqda istəklərini dəstəkləyənlər daha çox olub, buna baxmayaraq, Nizami Gəncəvinin sərgidəki portreti önündə İran bayrağının asılmasını anlaşılmaz adlandıranlar da haqlı etirazlarını bildiriblər.\nPolitoloq Taleh Şahsuvarlı da “Nizaminin İran bayrağına nə dəxli var?” deyə sual edib:\n“Əsl adı İlyas olan Nizami Gəncəvi 1141-1203-cü illərdə, Böyük Səlcuq İmperiyası və Atabəylər-Eldəgizlər xanədanın ərazisində yaşamışdı, indiki dillə desək, türklərin qurduğu dövlətin “vətəndaş”ı idi. Nizaminin məşhur “Xəmsə”sindəki poemalar ardıcıllıqla Qiyasəddin Keyqubada, Atabəy Şəmsəddin Eldəgizə, Şirvanşah 1-ci Axsitana, Marağa hakimi, Ağsunqur Körpə Ələddinə, “İsgəndərnamə”nin birinci bölümü – “Şərəfnamə” Azərbaycan Atəbəylərindən Nəsrəddinə, 2-ci bölümü (“İqbalnamə”) isə Mosul hakimi Məlik İzəddinə ithaf edilmişdi.\nSiz bu dövlətlər, hökmdarlar, məliklər arasında bir fars gördünüzmü?\nSiz bu dövlətlər, hökmdarlar, məliklər arasında qeyri-türk (Şirvanşahın ərəb mənşəli hökmdarı xaric) bir dövlət başçısı gördünüzmü?”\nYeri gəlmişkən, sərgidəki fotonu yayan İran mediası da Nizamini ənənəvi olaraq “fars şairi” kimi təqdim edib.\nQeyd edək ki, Nizami Gəncəvinin əsərlərini farsca yazmasının onun “fars şairi” olması anlamına gəlmədiyini İran təbliğat maşını qəbul etmək istəmir. Məsələn, müasir dövrümüzdən Çingiz Aytmatov da əsərlərini əsasən rusca yazıb, Olcas Süleymenov da, azərbaycanlılardan isə Çingiz Hüseynov və Çingiz Abdullayev və s. Amma Rusiya heç vaxt onları “rus yazıçısı” kimi təqdim etməyib.\nHəmin dövrdə ədəbi dil əsasən farsca olduğu üçün böyük şairlərdən də farsca yazmaq tələb edilirdi. Buna isə şairlər heç də ürəklə razı olmurdular və Nizami Gəncəvi də mənşəcə ərəb olan Şirvanşah hökmdarı Axsitanın ona müraciətində “farsca yazılmalıdır” istəyinə etirazını bildirmişdi.\nBu isə o deməkdir ki, türk əsilli Nizami Gəncəvinin türk və ərəb dillərində də əsərlərinin olması ehtimalı çox yüksəkdir. Sadəcə, dövrün tələbi o əsərlərin zamanımıza gəlib çatmasına imkan verməyib, bəlkə də qəsdən o əsərlər məhv edilib.\nBütün hallarda isə İraqda yaşayan və ərəbcə də yazan Füzulinin ərəbə dəxli olmadığı kimi (ərəblər zatən iddia da etmir, baxmayaraq ki, Füzulinin məzarı Kərbəladadır), Gəncədə doğulub yaşayan və burada da dəfn edilən Nizaminin də farsa və müasir İran bayrağına aidiyyəti yoxdur – necə ki, Azərbaycan türkcəsində yazıb-yaradan erməni aşıqlarının bizə heç bir dəxli yoxdur.\nBakı Beynəlxalq Kitab Sərgisinin təşkilatçıları, deyəsən, tariximizi və dəyərlərimizi – xüsusilə başqalarının iddia etdiyi dəyərlərimizi – bir daha öyrənməlidirlər.\nİran Zəngəzura alternativ “Qafqaz dəhlizi” üçün əlləşir\nİranın əlindəki nüvə silahı dünyanı dəyişəcək - Bennett


09 Avqust 2019, 16:59 (GMT +4)\nBakı, 9 avqust, SalamNews. Avqustun 8-9-da Dini Qurumlarla İş üzrə Dövlət Komitəsinin (DQİDK) və Şamaxı Rayon İcra Hakimiyyətinin birgə təşkilatçılığı ilə Şamaxıda “Azərbaycanda dövlət-din münasibətləri: tarix və müasirlik” mövzusunda ikigünlük seminar-müşavirə keçirilib.\nDövlət Komitəsindən SalamNews-a bildirilib ki, tədbirdə dindarlar, dini icma sədrləri, gənclər və ictimaiyyətin digər nümayəndələri iştirak ediblər.\nRayon icra hakimiyyəti başçısının müavini Gülnisə Ələkbərova rayonda dini durumun sabit olduğunu deyib, onlarla məscidin, o cümlədən Şamaxı Cümə məscidi, Dəmirçi məscidi kimi tarixi ibadət yerlərinin fəaliyyət göstərdiyini diqqətə çatdırıb.\nDQİDK sədrinin birinci müavini Səyyad Salahlı qeyd edib ki, ümummilli lider Heydər Əliyev xalqımızın mənəvi dəyərlərinin inkişafında əvəzsiz tarixi xidmətlər göstərib. Bu mənəvi dəyərlər sırasında dini dözümlülük və multikulturalizm xüsusi yer tutur. Bu gün Azərbaycan dünyada tolerantlıq və multikulturalizm ölkəsi kimi tanınmaqdadır.\nAzərbaycanda bütün sahələrdə olduğu kimi, dövlət-din münasibətlərinin tənzimlənməsi istiqamətində də mühüm addımlar atıldığını deyən Səyyad Salahlı vurğulayıb ki, bu siyasətin əsası müstəqil Azərbaycanın qurucusu Heydər Əliyev tərəfindən qoyulub və hazırda Prezident İlham Əliyev tərəfindən uğurla davam etdirilir. Son illər ərzində respublikamızda 200-dən çox məscid inşa edilib, 90-a yaxın məsciddə isə əsaslı təmir və yenidənqurma işləri həyata keçirilib.\nDQİDK sədrinin birinci müavini ölkəmizdə dini maarifləndirmə işinin təşkili və icrası, həmçinin dini icmaların cəmiyyətdə radikalizm meyillərinin qarşısının alınması sahəsində dövlətin həyata keçirdiyi tədbirlər barədə də ətraflı danışıb. O, xalqımızın zəngin tolerantlıq ənənəsi, zərərli dini cərəyanların təbliğat metodları və onlara qarşı həyata keçirilən tədbirlərdən danışaraq dini radikalizmlə mübarizədə cəmiyyətin rolunun xüsusi əhəmiyyət daşıdığını vurğulayıb.\nQafqaz Müsəlmanları İdarəsinin Şamaxı və Qobustan rayonları üzrə səlahiyyətli nümayəndəsi Mərəhmət Mustafayev, Yeni Azərbaycan Partiyası Şamaxı rayon təşkilatının sədri Bəxtiyar Abbasov və başqaları dövlətin dinə və dindarlara qayğısından, respublikamızda həyata keçirilən dini maarifləndirmə tədbirlərinin əhəmiyyətindən danışıblar.\nİkigünlük seminar-müşavirə müzakirələrlə başa çatıb.


Bakı, 31 iyul, SalamNews. Xaçmaz Rayon Polis Şöbəsinə (RPŞ) ərizə ilə müraciət edən rayon sakini M.Baxışov iyulun 24-də ona məxsus “KamAZ” markalı yük maşınından 2 ədəd akkumulyatorun oğurlanması barədə məlumat verib.\nDaxili İşlər Nazirliyinin Mətbuat xidmətinin Quba regional qrupundan SalamNews-a bildirilib ki, daxil olan müraciətlə əlaqədar şöbə əməkdaşları tərəfindən keçirilən əməliyyat-axtarış tədbirləri nəticəsində oğurluğu törətməkdə şübhəli bilinən rayonun Armud-padat kənd sakini Natiq Zülfüqarov və Yergüc kənd sakini Tərlan Cəbrayılov saxlanılıblar.\nSaxlanılan zaman oğurluq yolu ilə əldə edilmiş xeyli sayda yük maşınlarına məxsus akkumulyatorlar maddi sübut kimi polis əməkdaşları tərəfindən onlardan götürülüb.\nFaktla bağlı Xaçmaz RPŞ-də cinayət işi başlanılıb, onların digər cinayət əməllərində iştiraklarının olub-olmaması araşdırılır.


Böyük Britaniyanın Baş naziri Gürcüstan Prezidenti ilə görüşün təşkil edilməsi təşəbbüsü ilə çıxış edib\nSiyasət 29 May 2010 14:47 (UTC+04:00)\nGürcüstan, Tbilisi, 29may /Trend, müxbir N.Kirsxaliya/\nBöyük Britaniyanın Baş naziri Devid Kameron Gürcüstan Prezidenti Mixail Saakaşvili ilə görüşün təşkil edilməsi təşəbbüsü ilə çıxış edib. Mayın 29-da Gürcüstan Prezidentinin mətbuat-spikeri Manana Mancqaladzenin brifinqdə bəyan etdiyi kimi, Kameron bir gün əvvəl Mixail Saakaşvili ilə telefon danışığında yaxın zamanlarda tərəflər arasında yüksək səviyyədə görüşün təşkil edilməsi təşəbbüsü ilə çıxış edib.\nGürcüstan Prezidenti Böyük Britaniyanın Baş nazirini seçkilərdə qələbə qazanması münasibətilə təbrik edib və ikitərəfli əlaqələrin inkişafına əminliyini ifadə edib. "Mixail Saakaşvili qeyd edib ki, Kameron 2008-ci ildə baş vermiş avqust münaqişələrindən sonra Tbilisiyə baş çəkən və Gürcüstana dəstək göstərən ilk siyasətçilərdən biri olub", - Mancqaladze bildirib.\nOnun sözlərinə görə, tərəflər ikitərəfli münasibətləri müzakirə ediblər və əlaqələrin dərinləşdirilməsi üzrə fikir irəli sürüblər. Böyük Britaniya öz növbəsində Gürcüstanın ərazi bütövlüyünü dəstəklədiyini bildirib.\nMancqaladzenin sözlərinə görə, telefon danışıqları yaxın dostluq şəraitində aparılıb.


Geomaqnit qasırğası gözlənilir – Marneuli FM\nBazar 20 Sentyabr 2020 / 01:44\nBu gün Yer kürəsində geomaqnit həyəcanlaşması olacaq.\nbu barədə AMEA N.Tusi adına Şamaxı Astrofizika Rəsədxanasının elmi işlər üzrə direktor müavini Elçin Babayev report-a bildirib.\nE.Babayev bildirib ki, buna səbəb kimi Yerin heliosfer cərəyan təbəqəsindən keçməsidir.\nO, həmçinin xarici mətbuatda noyabrın əvvəlində Yer kürəsində maqnit qasırğalarının olması iddialarına da münasibət bildirib. Direktor müavini əlavə edib ki, bu cür mötəbər olmayan proqnozlara inanmaq məsləhət deyil: “Çünki ən azı 3-4 gün qabaq verilən proqnoz nisbətən etibarlı olur. Ancaq bizdə olan məlumata görə, noyabrın 2-si və 5-i arası geomaqnit qasırğası gözlənilir. Səbəb Günəşdən gözlənilən yüksək sürətli plazma küləyidir”.


Keçmiş polis zabiti baxımsızlıqdan şikayətlənir\nBir polis zabitinin qəmli həyat hekayəsi\nOnu doğmalarından savayı heç kəs arayıb-axtarmır. Nə bir tədbirə dəvət alır, nə telefonuna zəng gəlir.\nHərdən taxta qapını poçtalyon döyür və “yuxarılara” etdiyi müraciətlərin cavabını gətirir. Qaranlıq gecədə sükutu bayırda çaqqal ulartısı, it hürüşü, içəridə isə daş, taxta gəmirən siçovulların civiltisi pozur. Hərdən üstünə “təcili yardım” gəlir...\nBir vaxtlar polis mundirində keçmiş Sovet İttifaqını qarış-qarış gəzən Qubad Vəliyev 1993-cü ildən bəri İmişli rayonunun Qaradonlu kəndində ötən əsrin 30-cu illərində hərbi zastava üçün tikilən anbar binasında köçkünlük həyatı yaşayır. Bundan əvvəl isə 4 uşaq və ahıl yaşlı anası ilə birgə sallaqxanada məskunlaşıblar.\n“Uşaqlıq illərimdən yadımda müharibə, aclıq, səfalət qalıb”\nQubad Vəliyev polis zabiti olarkən\n“Mən1941-ci ilin fevralında Füzuli rayonunun Saracıq kəndində doğulmuşam. Onda atam hərbi xidmətdə olub. Biz onun başına nə gəldiyini dəqiq bilmirik. Ailəmizə gələn cavab bu olub ki, atam Moskva ətrafında gedən döyüşdə itkin düşüb. Beləcə nə o mənim üzümü görüb, nə də mən onun.”\nQubad Vəliyevin həyat hekayəsini həyəcansız dinləmək mümkün deyil. Şirinli-acılı bütün xatirələri müharibədən, mübarizədən, “laməkan”lıqdan keçir:\n“Uşaqlıq illərini xatırlamaq çox üzücüdür. Nə doyunca çörək tapırdıq, nə də adam içinə çıxmağa paltarımız vardı. Çətinliklə orta məktəbi bitirib Sumqayıta getdim, burada işə düzəldim. İşim dəmir boruları politilen örtüklə sarımaqdan ibarət idi. Sonra əsgərliyə getdim. Hərbi xidmətim Qazaxıstanda, düz 3 il davam etdi.”\nHüquq-mühafizə orqanlarının barəsində çıxardığı qərarlar ləğv olunur\nQubad Vəliyev xidməti başa vurandan sonra bir müddət Qazaxıstanda yaşayır. Eyni vaxtda Alma-Ata milis məktəbinə daxil olub. Sonradan təhsilini Moldovanın Kişinyov şəhərində davam etdirib. O, 10 il Odessa-Kişinyov nəqliyyat milisində növbətçi müvəkkil işləyib:\n“O illərdə xidmət yerinin dəyişdirilməsi çətin məsələ idi. Gərək göndərən və qəbul edən orqanların hər ikisi buna razılıq verəydi. Azərbaycana qaytarılmağımda anamın sovet rəhbərlərinə müraciəti, ailəli, 2 övladımın olmağı ciddi rol oynadı. 1975-ci ildə Cəbrayıl rayon daxili işlər şöbəsində xidmətimi davam etdirdim.”\nQubad Vəliyev 1978-ci ildə SSRİ DİN-in Kiyev Ali Milis Məktəbini bitirib. Lakin elə həmin il ona qarşı cinayət ittihamı irəli sürülüb və respublika prokurorluğunun təqdimatı ilə daxili işlər orqanından xaric edilib. O, işin ən yüksək səviyyədə araşdırılması üçün inadlı mübarizə aparır və buna nail olur. Nəticədə respublika hüquq-mühafizə orqanlarının barəsində çıxarılan qərarları ləğv edilir və zabit kimi əvvəlki işinə qaytarılır.\nQubad Vəliyevin ailəsində qab-qacağı\nTəqaüdə çıxmağı ilə köçkünlük başlayıb...\nQubad Vəliyev xidmətinin son illərini Füzulidə keçirib. O, deyir ki, Dağlıq Qarabağ ətrafında başlanan və sonradan miqyası genişlənən milli münaqişənin ilk vaxtlar əsas ağırlığı polisin üzərinə düşüb: “Düz 818 gün döyüş şəraitində, ön mövqedəki postlarda olmuşam. Təqaüdə çıxmağıma sayılı günlər qaldığı bir vaxtda - 1993-cü ilin avqustun 17-də doğma kəndim işğal olundu. Təzə ev tikmişdim, dam örtüyü ağ dəmirdən idi. Postlarda olduğumdan içərisindəki əşyaları başqa yerə apara bilməmişdim. Bütün əmlakı qoyub, əynimizdəki paltarla evdən çıxdıq.”\n“Mənəvi zövq alası bir şey qalmayıb”\nMəcburi köçkünlərin “müvəqqəti məskunlaşma”sı 22 ildir ki, davam edir. Bu müddətdə Qubad kişinin övladları böyüyüb, ailə qurublar, anası vəfat edib. Sığındıqları anbar binasının ətrafında əkdiyi ağaclar boy verib, geniş qol-budaq atıblar. Həyat yoldaşı ilə vaxtlarının çoxu bu ağacların altında keçir. Ağaclardan birinin “sinəsindən” güzgü, budaqlarından qayçı, daraq asılıb.\nQubad Vəliyevin qaldığı ev\nYaşları 70-i ötsə də, köçkün təqaüdçülər bekar oturmaq istəmirlər, iri və xırda buynuzlu heyvanlar, ev quşları saxlayırlar.\nQubad kişi zabitlərə olan biganə münasibətdən narazılıq edir: “Bütün Avropa ölkələrində təqaüdə çıxan zabit qeydiyyatda olur. Onun həyat tərzi, məişət şəraiti ilə maraqlanırlar. Bizdə harada, necə yaşadığımızı, nə köməyə ehtiyac olduğunu soruşan yoxdur. Budurmu insana münasibət, humanizm? Mənim maddi yardımdan çox mənəvi dəstəyə ehtiyacım var. Eyni şeylərin təkrarı bezdiricidir. Kəsəsi, mənəvi zövq alası bir şey qalmayıb.”\nTəqaüdçü zabit keçmiş və indiki polislərin vəziyyətini baməzə şəkildə müqayisə edir: “Etiraf edim ki, cavanlıqda möhkəm “vuran” olmuşam. O vaxt yemək bol idi. Hara getsən üzünə çörək vardı - quzu kəsən kim, hinduşka, toyuq çığırtması bişirən kim. Polisin günü yeyib-içməkdə keçirdi. İndikilər acdır...”


Paula Patton, oğlu Julian'ı Robin Thicke ilə nəzarət altında qalma döyüşü içərisində müalicəyə qoyur - Xəbərlər\nƏSas Blog Xəbərlər Stil Əyləncə\nStarTraks Rex ABŞ Getty Images Şimali Amerika @paulapattonofficial / Instagram Rex ABŞ Rex ABŞ Rex ABŞ Şöhrət Flynet Getty Images Şimali Amerika Invision / AP Paylaş Tweet Pin Elektron poçt\nOnların pis nəzarət döyüşü son günlərdə manşetlərdə üstünlük təşkil etmişdir.\nPaula Pattonun oğlu 6 yaşlı Julian üçün psixoloji yardım istəməsi səbəbi ilə uzunmüddətli qəyyumluq tələblərini arxa ocağa qoyması xəbərləri gəlir. Robin Thicke .\n26 yanvar tarixində bir hakim a yasaqlama əmri Yanvar ayının əvvəlində Los Angeles County Uşaq və Ailə Xidmətləri Uşaq Mübarizə İdarəsinin uşaq sui-istifadəsi istintaqının mövzusu olan 39 yaşlı Robin - oğlu Paula və ya anasına 100 metr yaxınlıqda şok edici məişət zorakılığı və narkotik istifadəsi daxilində gəlməyi qadağan etdi iddia aktrisa məhkəmə sənədlərində etdi.\n41 yaşındakı Paula, ən azı hələlik Julianın fiziki və hüquqi qəyyumluğunu tərk etdi.\nYeni bir hesabat TMZ Paula'nın uzun müddətli bir oyun planına qərar verməkdən, görünən böhran keçirən Julianla nə baş verdiyini anlayana qədər geri addım atdığını göstərir.\nTMZ, keçmiş cütlüklə əlaqəli mənbələrə istinad edərək 'Paula, son qəyyumluq tənzimləməsinin necə olacağını bilmir, çünki Julian'ın məsələlərinin dərəcəsini bilmir' dedi.\nTMZ iddia edir ki, Julian 'narahatlıq doğuran yollarla hərəkət edir; bunlar arasında hiper ventilyasiya və sadəcə' qarmaqarışıqlıq var ''.\nSayt əlavə edir ki, Paula 'oğlanı başına bir şey gəldi nə olduğunu və bunu necə düzəldəcəyini anlamaq üçün terapiyaya qoyur'.\nPsixi sağlamlıq mütəxəssislərindən daha çox məlumat aldıqdan sonra növbəti hərəkətinə qərar verəcəkdir.\nSon həftələrdə Julian məktəb rəhbərlərinə musiqiçi atasının onu şiddətlə vurduğunu və DCFS ilə əlaqə qurmalarına səbəb olduğunu söylədi. Paula ayrıca Robin - məhkəmə sənədlərində yalnız və yalnız Paula ilə razılaşdırdığı bir intizam növü olan yüngül şillələmədən istifadə etdiyini israr edən oğluna fiziki münasibət göstərdiyini iddia etdi.\nNəzarət dramı arasında Paula, Robin'in aldatması, həddindən artıq narkotik istifadəsi və münasibətləri əsnasında ona qarşı fiziki güc tətbiq etməsi ilə əlaqədar təfərrüatları açıqlayan uzun bir iddialar siyahısını məhkəmə ilə paylaşdı.\nRobinin düşərgəsi, musiqiçinin oğluna və ya keçmişinə təcavüz etdiyini inkar etdi və Paula'nın TMZ-yə verdiyi xəbərə görə, son gözaltı mübahisələri səbəbiylə köhnə istismar iddialarını gündəmə gətirdiyini iddia etdi.\nRobinin vəkili, Paula'nın DCFS tərəfindən emosional istismara görə istintaq edildiyini də iddia etdi.\nYeniyetmə yaşlarından tanışlığa başlayan Paula və Robin, 2014-cü ildə ayrılaraq 2015-ci ildə boşandılar.\nHolly Madisonun reallıq ulduzu ilə tanış olduğu bildirilir: Kimin olduğunu öyrənin\ncaitlyn jenner yenidən bruce-a dəyişir\nKylie Jenner cangüdəni körpə ata


"Gələcək indidir" - Mastercard nağdsız ödənişlərin beynəlxalq və Azərbaycandakı təkamülünü davam etdirir - MÜSTƏQİL.AZ\n“Gələcək indidir” – Mastercard nağdsız ödənişlərin beynəlxalq və Azərbaycandakı təkamülünü davam etdirir\n” Mastercard” ölkənin ödəniş sahəsindəki rəqəmsallaşmaya və alış-veriş təcrübəsinin inqilabi dəyişikliyinə rəhbərlik edir.\nErdem Çakar, “Mastercard”ın Azərbaycan üzrə Ölkə Meneceri bildirib ki, təmassız ödənişlərin həcmi artıb. Nağdsız Azərbaycan proqramı başlayandan ödəniş kartlarının sayı iki dəfə çoxalıb. “Azərbaycanı nağdsız gələcəyə aparmaqda qərarlıyıq. Buna görə də bütün layihə və planlarımız Rəqəmsal və Nağsız Gələcək üçün infrastruktur yaratmağa xidmət edir. Pandemiya ərzində ölkədə bir neçə layihə həyata keçirdik, hansı ki, nağdsız ödənişlərin sayında artımla nəticələndi və son istifadəçilər arasında məlumat səviyyəsini və etibarı yüksəltdi. Daxili POS -terminallardan istifadənin beş dəfə atması nəticəsində onların dövriyyəsi 2 milyard manatdan 10 milyard manata çatdı, e-ticarətin payı isə 15%-dən 30%-ə yüksəldi. Bu ikiqat artım 4 il ərzində e-ticarət həcmində 10 qat artım deməkdir. Pandemiyanın gəlişi ilə təmassız ödənişlər dar çevrədə istifadə edilən ödəniş üsulundan əksər istifadəçilərin üstünlük verdiyi ödəniş üsuluna çevrildi”, – Erdem Çakar deyib.\n“Apple Pay” “Azərbaycan Beynəlxalq Bankı”, “Kapital Bank”, “Bank Respublika” və “Unibank”da mövcuddur. Bu banklar “Mastercard” kart sahiblərinə öz kartlarını “Apple Pay”də tanıtmaq və istifadə etmək üçün üstünlüklər təqdim edəcək. Amma hər şeydən öncə biz, Mastercard olaraq müxtəlif kampaniyalarımız çərçivəsində kart istifadçilərimizə bonuslar verəcəyik: müştərilərimiz Mastercard-ı Apple Pay tətbiqinə əlavə edərək market alış-verişlərində 5 AZN, Azpetrol-da edilən 10 AZN-lik yanacaq ödənişində 2 AZN kəşbək qazanacaq, hər bir Apple Pay istifadəçisinə KFC restoranlarında etdiyi ödənişlərdə isə frenç frayz hədiyyə olunacaq. Tezliklə Cinema Plus-dan da faydalı təkliflərimiz gözlənilir.\n“Mastercard”ı Apple Pay tətbiqinə əlavə edin və kəşbəklər, çoxlu bonuslar və hədiyyələr qazanın.\nABŞ İranın neft tankerini ələ keçirməyə çalışıb\nİlham Əliyev Kral Faysal Araşdırma və İslami Tədqiqatlar Mərkəzinin rəsmisini qəbul edib


Şüar: "Unité, Progrès, Justice"\n274,200 km2 (105,900 sq mi) (74-ci yer)\n• Siyahıya alma (9.XII.2006)\n5 avqust 1960-cı ildə Yameoqo tərəfindən Yuxarı Voltanı müstəqil dövlət elan etdi və onun ilk prezidenti oldu. 1966-cı ilin yanvarında başlanan ümummilli tətil nəticəsində Yameoqo hakimiyyətdən devrildi. Hakimiyyət podpolkovnik Sanqule Lamizana başda olmaqla hərbçilərin əlinə keçdi. 1970-ci ildə Burkina Fasoda yeni konstitusiya qəbul edildi, siyasi partiyaların fəaliyyətinə icazə verildi, artıq briqada generalı olmuş Lamizana ümumi səsvermə nəticəsində ölkə prezidenti seçildi. Lakin 1974-cü ildə növbəti prezident seçkiləri ərəfəsində hakim partiyanın rəhbərləri arasında ziddiyyətlər kəskinləşdi və 1974-cü ilin fevralında Lamizana hakimiyyəti ələ keçirdi. 1977-ci ildə Lamizana ölkəni mülki idarəetmə formasına qaytardı, lakin 1980-cı ilin noyabrında Yuxarı Voltada pollkovnik Saye Zerbonun başçılığı ilə yenidən hərbi rejim quruldu. 1982-ci ilin noyabrında Zerbo növbəti hərbi cevriliş nəticəsində hakimiyyətdən devrildi və hakimiyyətə mayor Jan Batista Uedraoqo gəldi 1983-cü ildə yeni prezident öz hökumətindəki "sollarla" əlaqələri kəsməyi qərara aldı. Həyata keçirilən tədbirlərdən biri də kapitan Tomas Sankaranın solçu baxışlarının davamçılarının Nazirlər Kabinetindən qovulması oldu. 1983-cü ilin avqustunda növbəti hərbi çevriliş baş verdi və Sankara dövlət başçısı oldu. O, ölkənin adını dəyişərək Burkina Faso adlandırdı. sosial inqilabi dəyişikliklər kursunu elan etdi.\nSankara dövlət məmurlarının maaşlarını kəsirdi, onlara şəxsi sürücüdən istifadə etməyə və birinci sinif aviabiletlərlə uçmağı qadağan etmişdi. Məmurlara bahalı qərb kostyumları deyil, yerli əhalinin tikdiyi pambıqdan olan tuniklər geyinmələrini tapşırmışdı. Yeni il qabağı Sankara məmurlara kimsəsizlər fonduna bir aylıq əmək haqqlarını bağışlamaları haqqında göstəriş vermişdi. Bir dəfə Sankara nazirlər kabinetinin yarısını işdən çıxardıb kollektiv şəkildə fermalara göndərmişdi. Ölkə başçısı onların orada çalışaraq daha faydalı olacaqlarını bəyan etmişdi.\nSankaranın hakimiyyətə gəlməsindən üç il ötdükdən sonra Dünya Bankı Burkina-Fasoda korrupsiyanın olmadığını qeyd etmişdi.\nBurkina-Fasoda 2014-cü il 28 oktyabrda baş verən hakimiyyət çevrilişi nəticəsində prezident Blez Kompaore hakimiyyətdən kənarlaşdırılmışdır. Çevrilişdən sonra hakimiyyət ordunun nəzarəti altına keçmişdir.


İMAN ETDİKLƏRİNİ SÖYLƏDİKLƏRİ HALDA\nBƏDBƏXT OLAN İNSANLAR DA VAR\nQuranda; "Onlar Allah yanında müxtəlif dərəcələrdə olacaqlar. Allah onların nə etdiklərini görür!" (Ali İmran surəsi, 163) ayəsiylə mühüm bir həqiqətə diqqət çəkilmişdir. Bəzi insanlar heç iman etmirlər. İman edənlərsə qəlblərindəki Allah qorxusu və imana görə öz aralarında müxtəlif dərəcələrdədirlər. Allah bir ayəsində; "Bədəvilər: “Biz iman gətirdik!” dedilər. De: “Siz qəlbən iman gətirmədiniz! Ancaq: “Biz müsəlman olduq!” deyin. İman sizin qəlblərinizə hələ daxil olmamışdır..." (Hucurat surəsi, 14) hökmüylə imanın hələ qəlblərinə yerləşmədiyi insanlardan bəhs edir. Allah digər bir ayədə isə; "sonra, Kitabı qullarımız içərisindən seçdiklərimizə miras etdik. Onlardan kimisi özünə zülm edər, kimisi orta yol tutar, kimisi də Allahın izni ilə yaxşı işlərdə öndə gedər. Böyük lütf də budur" (Fatir surəsi, 32) hökmüylə iman edənlər arasında geridə qalan, orta yolu tutan və ya önə keçən insanlar ola biləcəyinə diqqət çəkir. Quranda bildirilən bu insanlar arasında digər bir qrup da vardır ki, bu insanlar “imanlarına zülm qatışdıranlardır”. İmana zülm qatışdırmaq; insanın Allahın ucalığını, haqq dinin üstünlüyünü qavradığı və dünyada və axirətdə nicat tapması üçün Qurana uymaqdan başqa bir yol olmadığını anladığı halda, yenə də cahilliyyət əxlaqından tam olaraq xilas ola bilməməsidir. Bu insanlar imanlı olmaqla yanaşı, nəfslərinə zidd bir vəziyyət yarandıqda və ya çətinliklə qarşılaşdıqları anlarda, Quran əxlaqına uyğun bir rəftar göstərmək əvəzinə, dinsiz insanların göstərdiyi rəftarı göstərirlər.\nBelə insanlardan danışarkən, ağla yalnız dinin hökmlərini açıq şəkildə rədd edən, dinə müxalif rəftarlar göstərən insanlar gəlməməlidir. Burada qeyd etdiyimiz insanlar, Quran hökmlərinin bir çoxunu tətbiq edib, həyatlarının böyük hissəsində mömin rəftarı göstərə bilərlər. Ancaq bəzi mövzular da vardır ki, bunların Qurana görə səhv olduğunu anlamaq istəməyə bilər və ya bunu gərəyi kimi qavraya bilməmiş ola bilərlər. Bəzi insanlar müsəlman olaraq yaşadıqları halda, bəzi inanc və davranışların Qurana zidd olmadığını, halal və haram olaraq bildirilən çərçivədən kənara çıxmadığını düşünə bilərlər. Məsələn, bir çox insan romantikliyin Quran əxlaqına uyğun bir davranış olmadığını anlamaz və ya bunu anlamazlıqdan gələr. Halbuki romantiklik Qurana zidd bir xarakter formasıdır və Quranın bir çox ayəsində bu açıq şəkildə görülür. Məsələn, bir müsəlman, bir yaxınının öldüyündən ötrü yox olmadığını, sonsuz həyatına başladığını düşünər və əgər bu yaxını mömindirsə onun cənnətə qovuşacağına ümid edərək sevinər. Həmçinin ölümü Allahın müəyyənləşdirmişdir və O hər hadisə kimi ölümü də xeyirlə yaradar. Dolayısilə mömin bir insan, yaxını belə olsa, ölməsində xeyir olduğunu bilər və Allahdan razı olduğunu göstərən bir rəftar nümayiş etdirər. Amma bir çox insan bu həqiqəti bilməsinə baxmayaraq, ölüm qarşısında cahilliyyət rəftarı göstərir, romantik davranaraq lazımsız reaksiyalar verə bilir. Bu kimi rəftar pozuqluqlarının Quran əxlaqına zidd olduğunu düşünməyən insanlar, bu davranışlarını davam etdirməkdə bir problem görməzlər. Həyatlarının bəzi anlarında, bunlara bənzər cahil insan xüsusiyyətləri daşıyaraq, cahil insanların həyatına bənzər bir həyat yaşayarlar. Bunun əlaməti də, bu insanların möminlərin yaşamadığı, amma cahilliyyət insanlarında görülən sıxıntıları yaşamaları, möminlərin əksinə tez-tez bədbəxt ola bilmələridir.\nBuna görə də, “iman sahibiyəm” deyən hər insan, Allahın Quran ayəsiylə möminlərə vəd etdiyi “gözəl həyat bəxş edəcək” vədinin özü üçün gerçəkləşib gerçəkləşmədiyini, bu məlumatlar əsasında nəzərdən keçirməlidir. Əgər hələ də həyatının müəyyən anlarında az da olsa bədbəxtliklər, sıxıntılar və əzablarla üzləşirsə, bu xatırlatmaları üzərinə almalıdır.\nBütün həyatı boyu əzab və sıxıntı yaşayan bir insan üçün çıxış yolu isə; "...Allah, sizin üçün asanlıq istəyər, çətinlik istəməz..." (Bəqərə surəsi, 185) ayəsiylə ifadə edildiyi kimi çox asandır: İnsanın gizli və ya açıq, cahilliyyət əxlaqından qalan hər nə xüsusiyyəti varsa bunlardan imtina etməsi və bunun yerinə Quran əxlaqını yaşaması əsas çıxış yoludur. Allaha iman edən və Qurana tabe olan hər mömin, Qurana daha səmimi yaxınlaşmalı və ayələrdə bildirilən mömin əxlaqına zidd olan hər cür rəftar və ya düşüncədən xilas olmalıdır; Quranla bildirilən həqiqətləri yalnız nəzəri baxımdan bilməklə kifayətlənməməli, bunları real həyatda da hər an hiss etməli və yaşamalıdır; Allahın hər yeri əhatə etdiyini, insanın içindən keçən bütün gizli niyyətlərini bildiyini, gizlətdiyi səmimiyyətsizliyini də gördüyünü unutmamalıdır.\nBir müsəlman ibadətlərini yerinə yetirməklə kifayətlənib, səmimiyyətsizliyi əhəmiyyətsiz bir şey hesab etməməli, Allahın səmimiyyətsizlikdən ötrü hər an amansız bir əzab verməyə qadir olduğunu, gec-tez etdiklərindən ötrü haqq-hesaba çəkilib buna uyğun bir qarşılıq alacağını düşünməlidir. Dünya həyatındakı hər hadisəni Allah yaradar, bütün varlıqlar Allaha boyun əymişdir və Onun əmriylə hərəkət edər.\nMüsəlmanlar bu həqiqətləri unutmadan, hər hadisədə xeyir və hikmətlər olduğunu düşünərək, taleyə təslim olaraq yaşamalıdırlar. Bir insan bu həqiqətləri dərk edərək yaşadıqda, özü üçün gözəl və fərqli bir həyatın başladığını görəcək. O günə qədər zövq aldığını düşündüyü nemətlərdən əslində heç zövq almadığını, insanların xoşbəxtlik hesab etdikləri şeylərin, əsl xoşbəxtliyin yanında nə qədər adi zövqlər olduğunu anlayacaq. Yediyi yeməkdən, seyr etdiyi mənzərədən, tənəffüs etdiyi havaya qədər hər şeyin düşündüyündən daha böyük sevinc bəxş etdiyini anlayacaq. Sevməkdən, sevilməkdən, gözəl əxlaq göstərməkdən, insanlardakı gözəllikləri, incəlikləri görməkdən, gülməkdən, əylənməkdən, dostluqdan, söhbətdən olduqca fərqli zövqlər alacaq. Dünyadakı həyatı, bir növ cənnət həyatını xatırladacaq.\nAncaq bu məqamda mühüm bir mövzu başa düşülməlidir; “gözəl həyat yaşamaq” deyərkən, insanın heç bir çətinlik yaşamaması nəzərdə tutulmur. Çünki dünya imtahan mühitidir və insan, həyatının sonuna qədər müxtəlif hadisələrlə imtahan olunacaq. İnsan, Allahın Quran ayələrində bildirdiyi kimi bəzən aclıq, bəzən qorxu, bəzən də mal-dövlət, insan, məhsul itkisiylə sınanacaq, yeri gəldikdə sıxıntı və çətinlik də üzləşəcək. Amma bunların heç biri, möminin burada izah edilmək istənilən ruhi sakitliyindən, qəlb xoşbəxtliyindən heç nə əskiltməz. Çünki mömin; hadisələrdəki xeyirləri, hikmətləri görə bilən, görə bilmədikdə də bu həqiqətə inanıb, təvəkkül edən və bunun gözəlliyini yaşayan insandır. Hadisələrdəki xeyirlər barədə düşünmək və sonsuz ağıl sahibi olan Allahın yazısına təslim olmaq insanlara daimi və həqiqi xoşbəxtlik bəxş edər. Bu kitabda insanlara həqiqi xoşbəxtliyinə qovuşmağın yolu göstərilərkən, insanın hər cür şəraitdə yaşayacağı ruhi sakitlik və qəlb xoşbəxtliyi nəzərdə tutulur. Bu xoşbəxtlik, Allahın yalnız həqiqi imana sahib, səmimi möminlərə verdiyi bir nemətdir.\nAllah dünyada və axirətdə iman edənlərə müjdə olduğunu xəbər verərək bu mövzunu insanlara belə açıqlamışdır:\nŞübhəsiz ki, Allahın dostlarının heç bir qorxusu yoxdur və onlar kədərlənməyəcəklər. Onlar iman gətirmiş və Allahdan qorxmuşlar. Dünya həyatında da, axirətdə də onlara müjdə vardır. Allahın kəlmələri əsla dəyişilməz. Bu, böyük uğurdur. (Yunis surəsi, 62-64)\nAllah digər bir ayədə isə; "iman gətirdikdən sonra imanlarına zülm qatışdırmayanları əmin-amanlıq gözləyir. Doğru yola yönəlmişlər də məhz onlardır" (Ənam surəsi, 82) hökmüylə əmin-amanlığın da, yenə ancaq imanlarına zülm qatışdırmayan, səmimi-qəlbdən iman edənlər üçün olduğunu ifadə etmişdir.


Əsas səhifə / Koronavirus / Türkiyəli professor: Havaların isinməsi koronavirusun yayılma tempini azaldacaq\nİstanbul, 9 mart, AZƏRTAC\nSon zamanlar bütün dünyanı təşvişə salan yeni növ koronavirusun (COVİD-19) havaların isinməsi ilə nə cür dəyişəcəyi hamı üçün maraqlıdır.\nAZƏRTAC xəbər verir ki, bəzi mütəxəssislər xəstəliyin hava temperaturunun artması ilə yox olacağını bildirsələr də, bir çoxları bunu təkzib edir.\nBu barədə Türkiyənin İnfeksion Dərnəyinin rəhbəri, professor Alpay Azap məlumat verib.\nBildirilib ki, bu virusun yaxın keçmişdə meydana çıxmış SARS infeksiyası kimi yox olması gözlənilməsə də, hava temperaturunun artması onun yayılma tempinin kəskin azalmasına təsir edəcək. Belə ki, yüksək temperaturda virusun sağqalma müddəti azalır və yoluxdurma qabiliyyəti əhəmiyyətli dərəcədə aşağı düşür.\nXəstəliyin nəfəs yolu ilə insandan-insana ötürüldüyü artıq hamımıza bəllidir. Bu, əsasən qapalı şəraitdə baş verir. Burada havaların isinməsi ilə insanların vaxtlarını daha çox açıq havada keçirmələri də mühüm rol oynayır.\nProfessorun fikrincə, havaların daha çox isti keçdiyi bölgələrdə xəstəliyin azalacağı yaxın günlərdə müşahidə ediləcək.


12:39 07 Iyul 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Almaniyalı professor: koronavirusa yoluxanların ölüm riski aşağı səviyyədədir\nKoronavirusa yoluxmuş xəstələrin həyatını itirmə riski orta hesabla 0,3 faiz təşkil edir.\nBu haqda məlumatı AZƏRTAC Almaniyanın spiegel.de saytına istinadla xəbər verir. Belə ki, Berlinin (Klinikum Emil von Behring Helios, Lungenklinik Heckeshorn) xəstəxanasının ağciyər xəstəlikləri bölməsinin baş həkimi, professor Torsten Bauer Almaniyanın Spiegel.de saytının canlı yayımında koronavirusla bağlı sualları cavablandırarkən koronavirusa yoluxanların ölüm riskinin çox aşağı səviyyədə olduğunu deyib. Professor bildirib ki, əlimizdə olan statistik göstəricilər bunu deməyə əsas verir, ancaq virusun yayılma riski ilə bağlı hər hansı proqnozu vermək mümkün deyil.\nUşaqlar və hamilə qadınların virusa yoluxma riski ilə bağlı sualı cavablandıran professor Bauer bildirib ki, onlar xüsusi qeyd ediləcək risk qrupuna aid edilmirlər. Belə ki, bu günə qədər virusun təsiri altında dünyasını dəyişmiş insanların əksəriyyəti altmış yaşından yuxarı olanlardır.\nBinəqədi rayonunda karantin rejimi qaydalarını pozan şəxslər cərimələniblər15:29 28.02.2020\nQida Təhlükəsizliyi Agentliyi koronavirusun profilaktikası çərçivəsində nəzarət tədbirlərini gücləndirib15:29 28.02.2020\nQobustan rayonunda taxıl zəmilərinin 60 faizi biçilib15:29 28.02.2020\nBütün qərarlar vətəndaşların sağlamlığının qorunmasına yönəlib15:29 28.02.2020\nTəhlükə zəncirini qıraq15:29 28.02.2020\nYanğının qarşısını almaq üçün tədbirlər görülür15:29 28.02.2020


Nərgiz Paşayeva qızı ilə birlikdə açılışda - FOTOLAR\n5 471 Baxış\nYanvarın 24-də Müasir İncəsənət Muzeyinin, Almaniyanın Xarici Əlaqələr İnstitutunun (İFA) və Almaniyanın Azərbaycandakı səfirliyinin birgə təşkilatçılığı ilə “Real məkan. Konseptual məkan” – alman fotoqrafiyası 90-cı illərdə” adlı fotoşəkillərdən ibarət sərgi açılıb.\nPublika.az-ın AzərTac-a istinadən verdiyi məlumata görə, açılış mərasimində “YARAT” Müasir İncəsənət Məkanının rəhbəri Aida Mahmudova sərginin təşkilində əməyi olan hər kəsə təşəkkürünü bildirib və paytaxtımızda belə bir sərginin açılmasını gənc azərbaycanlı fotoqrafların yaradıcılıq imkanlarının artmasına təkan verəcəyini söyləyib.\nSərginin əlaqələndiricisi Səbinə Şıxlinskaya bildirib ki, “Müasir alman fotoqrafiyasının aspektləri” adlı tədbirlər çərçivəsində keçirilən sərgidə 90-cı illərin alman fotoqrafiyasının inciləri nümayiş etdirilir.\nSərgidə Susanna Brügger, Tomas Demand və Haydi Şpekerin üç müxtəlif mövqeyi bir ictimai məkan daxilində birləşib. Bunu həm Haydi Şpekerin “çəkilmiş” mücərrəd memarlıq şəkillərində, həm Susanna Brüggerin şəhərə baxışından olan parçalarda, həm də Tomas Demandın qurularaq inşa edilmiş məkanla bağlı şəkillərində çox aydın görmək olar. Sərginin adında məkanın reallıq və təsvir kimi ziddiyyəti anlayışlarla əlaqəli vurğulanması təsvir vasitəsilə bağlı spesifik bir polemikanı göstərir.\nM.V.Lomonosov adına Moskva Dövlət Universitetinin Bakı filialının rektoru, professor Nərgiz Paşayevaya, “YARAT” Müasir İncəsənət Məkanının rəhbəri Aida Mahmudovaya və Müasir İncəsənət Muzeyinin rəhbərliyinə minnətdarlığını bildirən səfir hər kəsi fevralın 28-dək davam edəcək sərgi ilə yaxından tanış olmağa çağırıb.\nVurğulanıb ki, “Real məkan. Konseptual məkan” adlı sərgi 1998-ci ildən etibarən dünyanın 50-dək müxtəlif ölkəsində nümayiş etdirilib.\nSərgi ilə bağlı təəssüratlarını jurnalistlərlə bölüşən “YARAT” Müasir İncəsənət Məkanının rəhbəri Aida Mahmudova alman fotoqraflarının əsərlərini yüksək qiymətləndirib.\nSərgi çərçivəsində yanvarın 25-də almaniyalı fotoqraf Haydi Şpeker “YARAT” Müasir İncəsənət Məkanının “YAY!” Qalereyasında gənc fotoqraflar üçün seminar keçirəcək.\n24 Mart 21:02


Azərbaycan prezidenti: Uğurlarımızın ardıcıllığı təmin olunur\n18-12-2017 / 14:50 DİGƏR NÖVLƏR\n“Mən şadam ki, gənc idmançılarımız da bizi qələbələrlə sevindirirlər. Yeniyetmə, uşaq idmanı olmadan idman uğurlarından danışmaq mümkün deyil. Gənc nəsil də yetişir, artıq yarışlara çıxır, qələbələr qazanır və beləliklə, idman uğurlarımızın ardıcıllığı təmin olunur. Əgər biz iştirak etdiyimiz bütün yay Olimpiya oyunlarının nəticələrinə fikir versək görərik ki, hər dəfə daha böyük sayda medallar qazanırıq. Yəni, idmançıların hazırlığı, gənclərin, yeniyetmələrin idman bölmələrinə gəlmələri bu nəticəni təmin edir. Son Rio Yay Olimpiya Oyunlarında Azərbaycan medalların sayına görə dünya miqyasında 14-cü yerə qalxıb. Bu, tarixi qələbədir. Bu qələbəni bir neçə il bundan əvvəl təsəvvür belə etmək mümkün deyildi. Bu qələbəni biz cəmi 25 il ərzində qazanmışıq. Yəni, müstəqilliyimizin 25 illiyinə təsadüf edən Rio Olimpiya Oyunlarında biz belə böyük qələbəni qazanmışıq və müstəqilliyimizə bunun çox böyük töhfəsi olub. Azərbaycan xalqı bir daha bütün dünyaya göstərdi ki, Azərbaycanda idman yüksək səviyyədədir. Əgər idman nəticələrinə fikir versək görərik ki, əksər hallarda idman ancaq inkişaf etmiş ölkələrdə sürətlə inkişaf edir. Çünki idmanın inkişafı üçün böyük vəsait lazımdır”.\nAPA-nın məlumatına görə, bunu Azərbaycan prezidenti İlham Əliyev Milli Olimpiya Komitəsində 2017-ci ilin idman yekunlarına həsr olunan mərasimdə deyib.\n“Ona görə idmanın inkişafı inkişafımızın ümumi kontekstində mühüm yer tutur. Azərbaycan hər bir istiqamət üzrə son illər ərzində uğurlu inkişaf yolu keçib. Güclü iqtisadi imkanlarımız, beynəlxalq mövqelərimizin gücləndirilməsi, beynəlxalq aləmdə Azərbaycanın çox hörmətli ölkə kimi qəbul edilməsi, əlbəttə ki, bizim ümumi uğurlarımıza şərait yaradır. İdman cəmiyyətimizin ayrılmaz hissəsidir. İdmançılar cəmiyyətdə böyük hörmətə malikdirlər. Onu da qeyd etmək istəyirəm ki, idmançılarımızın mütləq əksəriyyəti, xüsusilə bizim tanınmış idmançılarımız məişətdə də gənclər üçün nümunədir. İdmançılarımızın qələbələri və dövlət tərəfindən onların mükafatlandırılması uşaq, yeniyetmə, gənc idmançılarda da ruh yüksəkliyi yaradır. Onlar da görkəmli çempionlar kimi olmaq, böyük uğurlar qazanmaq, öz bayrağını qaldırmaq istəyirlər və istəyirlər ki, xalq onları tanısın və onlara hörmət etsin”, - deyə o vurğulayıb.\nPrezident qeyd edib ki, ona görə bu gün idmana sadəcə olaraq bir sahə kimi baxmaq mümkün deyil: “İdman hər bir ölkənin ictimai həyatında çox böyük rol oynayır. Təsadüfi deyil ki, ölkələr çalışırlar beynəlxalq yarışlarda, dünya çempionatlarında, xüsusilə Olimpiya oyunlarında daha yüksək yer tutsunlar. Çünki bu, ölkələrə daha böyük şöhrət gətirir. Əgər İslam Həmrəyliyi Oyunlarının tarixçəsinə nəzər salsaq görərik ki, nə qədər gərgin mübarizə gedib. Eyni zamanda, Avropa Oyunlarında da gərgin mübarizə gedib. Əlbəttə ki, bu iki mötəbər yarışda birinci, ikinci yerləri tutmaq bizim tarixi qələbəmizdir. İdmanın inkişafı bundan sonra da diqqət mərkəzində olacaq. Bu il biz, eyni zamanda, Milli Olimpiya Komitəsinin 25 illiyini qeyd etdik. Bu tədbirdə də mən öz fikirlərimi bildirdim. Bundan sonra da Azərbaycan dövləti idmançılara öz qayğısını əsirgəməyəcək, idmanın inkişafı üçün nə lazımdısa biz onu da edəcəyik. İdmançılara isə yeni-yeni qələbələr, yeni uğurlar arzulayırıq. Mən bu fürsətdən istifadə edərək, - biz hər il ilin sonunda görüşürük, - bütün idmançıları qarşıdan gələn Yeni il bayramı və Dünya Azərbaycanlılarının Həmrəyliyi Günü münasibətilə təbrik etmək istəyirəm, sizə yeni uğurlar, yeni qələbələr arzulayıram”.


Bakıda qadınları vahimeye salan "gülsatan oğlan" efire çıxdı - Azadliq Xeber\nBakıda qadınları vahimeye salan "gülsatan oğlan" efire çıxdı\nBakıda qadınları vahiməyə salan "gülsatan oğlan" efirə çıxdı\n18.01.2016 / 21:00 xeber –\nBir neçə gündür, Bakıda qadınların vahimə ilə müzakirə etdikləri "gülsatan oğlan" tapıldı.\nLent.az-ın milli.az-a istinadən xəbərinə görə, ATV telekanalında Zaur Baxşəliyevin "Bizimləsən" verilişinə çıxan gənc haqqında yayılan xəbərləri yalanlayıb.\nSalyanın Sarvan kəndindən olan, 1989-cu il təvəllüdlü Nüsrət Allahyar oğlu, dediyinə görə, Ankara Universitetinin riyaziyyat fakültəsində oxuyur. Atasını itirən gənc ailəsini dolandırmaq, təhsilini davam etdirmək üçün və əsas da viza almaq üçün Azərbaycana gəlir. Vizası gecikən oğlan Bakıda qalmalı olur. Türkiyədə gül sataraq dolanan Nüsrət burada da bu peşəni davam etdirir.\nBir gün bir evə gül gətirən oğlan xanım tərəfindən yanlış anlaşılır və xanımın çəkdiyi video internetdə sürətlə yayılır. Nüsrət deyir ki, video yayılandan heç yerə çıxmayıb. Gənc həmçinin bildirib ki, Azərbaycanda hərbi qulluğunu da başa vurub.


NİYƏ TRAMP NOBEL SÜLH MÜKAFATINA LAYİQ NAMİZƏD DEYİL? – Altı əsas səbəb bu təklifin üzərindən qalın xətt çəkir\n30 İyun 2018 - 17:38\nNİYƏ TRAMP NOBEL SÜLH MÜKAFATINA LAYİQ NAMİZƏD DEYİL? –Altı əsas səbəb bu təklifin üzərindən qalın xətt çəkir\nSi Jey Verleman\nHəm ABŞ prezidenti Donald Tramp, həm də Şimali Koreya lideri Kim Sinqapur zirvəsindən istədiklərini tam olaraq aldılar: Ağ Evin nüfuzunun artması və qəddar, yırtıcı rejimin qanuniliyinin tanınması.\nDanışıqlar iki narsist və özündənrazı kişinin boş vədlərindən başqa heç nəylə nəticələnməyib: Tramp uzun müddət müttəfiqi olan Cənubi Koreyaya ABŞ-ın hərbi dəstəyini sona çatdırmağı və ya məhdudlaşdırmağı vəd edib; Kim Şimali Koreyanın 1992-ci ildən bu yana dəfələrlə bəyan etdiyini təkrarlayıb.\nƏslində, ABŞ və Cənubi Koreya qəddar Şimali Koreya diktatorluğunun qanuniləşdirilməsi əvəzinə heç bir şey əldə etməyib, lakin bu, Trampı “sülhməramlı” olaraq göylərə ucaldan ekspert və siyasətçiləri dayandırmayıb.\nABŞ Konqresindəki respublikaçılar qrupu Şimali Koreya ilə gərginliyi azaltdığına görə Trampın Nobel Sülh Mükafatına layiq görülməsi üçün lobbiçilik edir.\nQəddar və təmkinli siyasətçilər\nABŞ Şimali Koreyanı silahsızlaşdırma məsələləri ilə bağlı bir neçə dəfə müzakirə masasına gətirsə də, bu danışıqlar uğursuz olsa da, Trampın mənsub olduğu partiyasının üzvləri onu dünyanın ən böyük sülh təşəbbüskarı kimi görürlər. Bu iddia sadəcə absurd deyil, həm də Trampın qəddar və qərəzli siyasətindən zərər çəkən hər kəsə qarşı hörmətsizlikdir.\nNobel Sülh Mükafatının meyarları potensial namizəd(lər)in “millətlər arasında qardaşlıq üçün ən yaxşı, ya da yaxşı iş görmüş, davamlı orduların ləğv edilməsi və ya azaldılması, sülh konqreslərinin keçirilməsi və təşviqi”nin olub-olmasını nəzərdə tutur.\nBu mənada Tramp nə edib ki?\nZırt-pırt, sıfır – heç nə!\nƏslində, o, əvvəlcədən mövcud olan sülh təşəbbüslərini, qlobal demokratik norma və qurumları sarsıtmaq, döyüş meydanında daha çox mülki itkilərə icazə vermək və işgəncənin istifadəsini qanuniləşdirmək yolunu tutub.\nTrampın Nobel Sülh Mükafatına layiq olmadığını göstərən altı səbəbə diqqət yetirək.\nSeçki kampaniyası zamanı Tramp İŞİD “nəcisini bombalamağı”, yəni Yaxın Şərqin rəhmsizcəsinə bombardman etməyi vəd edib. İngiltərədə yerləşən bir hüquq müdafiə qrupunun məlumatına görə, Trampın siyasəti nəticəsində ilk yeddi ayda sabiq prezident Barak Obamanın iqtidarda olduğu üç ildəki qədər mülki vətəndaş öldürülüb.\nBu, təsadüfən baş verməyib, ABŞ-ın İŞİD-ə qarşı hava hücumları zamanı mülki şəxslərin ölümünü minimuma endirmək üçün Obamanın qoyduğu qaydaların qəsdən zəiflədilməsidir.\nBeləliklə, Tramp ilk il ərzində ABŞ-koalisiya hava hücumları nəticəsində minlərlə iraqlı və suriyalının ölümünün baiskarıdır.\nBeynəlxalq hüquq və normalara hörmətsizlik\nÖtən ay Tramp ABŞ səfirliyini Təl-Əvivdən Qüdsə köçürərək sonuncu şəhəri İsrail paytaxtı kimi tanıyıb, bununla da İsrailin müqəddəs şəhəri qeyri-qanuni mənimsəməsini qanuniləşdirib və Cenevrə Konvensiyalarına əsasən hərbi cinayət törədib.\nHələ ötən il Tramp səfirliyi köçürmək niyyətində olduqda, fələstinli səlahiyyətli və sabiq xarici işlər naziri Nəbil Şəat demişdi: “Bu, ABŞ-ın sülh prosesində vasitəçiliyinin sonu deməkdir. Biz mübarizə aparacaq və dünyanın qalan hissəsini hərəkətə keçirəcəyik”.\nİranla nüvə razılaşması\nÖtən ay Tramp ABŞ-ın İranla nüvə razılaşmasından çıxdığını bəyan edib. Halbuki həmin saziş bu günə qədər Yaxın Şərqdə yaranan nüvə silahı yarışına uğurla son qoymuş və ABŞ koalisiyası ilə Tehran arasında birbaşa müharibədən yayındırmışdı.\nHəm Tramp, həm də İsrail baş naziri Binyamin Netanyahu, Atom Enerjisi üzrə Beynəlxalq Agentlik (MAGATE) tərəfindən qətiliklə rədd edilməsinə baxmayaraq, İranın razılaşmanı pozulduğunu iddia edir. Bununla da Tramp regional müharibəyə təhrik edir.\nTramp müdafiə şirkətlərinin mənfəətini sülh və hətta milli təhlükəsizlikdən üstün tutur. O, Obama dövründə Bəhreyn və Nigeriya kimi xroniki insan haqları pozucularına silah satışının dayandırması qərarını ləğv edərək, həm də ABŞ istehsalı olan silahların ixracı vasitəsilə, silah istehsalçılarına daha çox iş yeri yaratma planı çərçivəsində məhdudiyyətləri azaldıb.\nBir il əvvəl Tramp Səudiyyə Ərəbistanı ilə 110 milyard dollarlıq silah razılaşması imzalayıb, halbuki səltənət Yəməndə hərbi cinayətlər törədir, minlərlə dinc sakini öldürür və dünyanın ən pis humanitar böhranını yaradır.\n“Amnesty International”ın silah nəzarəti üzrə eksperti Patrik Uilken “Newsweek”-ə bildirib: “ABŞ-dan gələn silahların milis qruplarının əlinə keçməsi və ya insan haqlarının pozulduğu dövlətlərə verilməsini bir daha gördük”.\nTramp nəinki məhbuslara işgəncə veriləcəyi, həm də “bundan çox pis” işlər vəd edib. Mayk Pompeo – ABŞ-ın ən yaxşı diplomatı – Buş administrasiyası dövründə işgəncə proqramını həyata keçirənlərin “vətənpərvərlər” olduğunu iddia edən şəxs dövlət katibi təyin olunub.\nBundan əlavə, Trampın yeni CIA direktoru Cina Haspel, “New York Times”-ın yazdığına görə, “terrorda şübhəli sayılanların işgəncələrinə nəzarət edib və daha sonra Taylandın gizli həbsxanasında acınacaqlı sorğu sənədlərini – videokasetləri məhv edib”.\nTerrorizmi təhrik etmək\nNeonatsist və ağ irqçiləri “yaxşı insanlar” kimi tərifləyən və Amerika cəmiyyətinin ən pis elementlərinin dəstəyini alan Tramp ABŞ-da sağçı ekstremizm dalğası yaradıb. Neonatsistlər qürurla və cəsarətlə küçələrə axışır, siyasi vəzifələri tutur, tədricən cəmiyyətin dibindən ana zirvəyə yüksəlir və azlıq icmaları üçün ölümcül nəticələrə səbəb olurlar.\n2016-cı ildə Tramp tərəfdarları prezident seçkisindən sonra Kanzasda Somali qaçqınlarının mərkəzinə bomba qoymağı planlaşdırırdılar və keçən il Minnesota ştatında üç Tramp tərəfdarı ABŞ müsəlmanlarını “qorxutmaq” üçün məscidə qumbara atıb.\nNundan sonra, Kvebek şəhər məscidində altı müsəlmanı soyuqqanlı şəkildə öldürən və Trampın anti-müsəlman əhval-ruhiyyəsinə dəstək verdiyini ifadə edən silahlı adam xatırladılmalıdır; müsəlmanlara və yəhudilərə nifrət ifadə edən parklandlı atıcı 17 nəfərin ölümünə bais olub; və bir müsəlman qızın müdafiəsinə gəldikləri üçün qatarda iki adam öldürən portlandlı təcavüzkar unudulmamalıdır.\nBu, ayrı-ayrı hadisələr deyil, Trampın 2015-ci ildə namizədliyini irəli sürdüyü andan müsəlmanlara qarşı nifrətli cinayətlərin narahatlıq doğuran bir hissəsidir.\nBütün bu və digər səbəblərə görə Tramp qlobal sülhü təşviq etməklə bağlı dünyanın ən nüfuzlu mükafatına ən nalayiq namizəddir. Trampı Nobel Sülh Mükafatını mükafatlandırmaq – onun siyasət və ritorikasının çəkisi altında olanlar arasında düşmənçiliyi, irqçiliyi, cinsiyyətçiliyi və hədsiz laqeydliyi müqəddəsləşdirmək və normallaşdırmaq olardı.


"Amazon" bağlamaları pilotsuz təyyarələrdə çatdıracaq - FED.az\n"Amazon" bağlamaları pilotsuz təyyarələrdə çatdıracaq\n08:09 2 Sen 2020\nABŞ-ın Federal Mülki Aviasiya idarəsi ən böyük onlayn riteyler olan “Amazon” tərəfindən yaradılmış “Amazon Prime Air” pilotsuz təyyarələrlə çatdırılma xidmətinin fəaliyyətinə icazə verib. Bu, şirkətə sınaq kommersiya fəaliyyətinə başlamağa imkan verəcək.\nEləcə də bax: Azərbaycanı təhqir edən məhsul "Amazon"dan yığışdırıldı - FOTO\nFED.az xarici saytlara istinadən xəbər verir ki, “Amazon” şirkətinin rəsmisi hələ ki, bu barədə ətraflı açıqlama verməyib. Şirkətin ABŞ-ın şimal-qərbində sınaq poliqonları var, bundan başqa pilotsuz təyyarələr Böyük Britaniyada sınaqdan keçirilib. Yalnız o məlumdur ki, şirkət ötən il nümayiş etdirilmiş hibrid konstruksiyalı 6 tərəfli multikopterlərdən istifadə edəcək.\nBelə aparatlar üfüqi uçuş zamanı təyyarə kimi hərəkət edərək şaquli olaraq qalxa və enə bilər. Aparat infraqırmızı kameralar, dərinlik sensorları və sonarların kombinasiyası sayəsində hava məkanında hərəkət edə və maneələri dəf edə bilər. (Azərtac)


İldə təxminən 55 kilometr sürətlə... – Amerikalı alimlər kataklizmləri ANONS ETDİ\n5 Fevral 2019 15:35\nPublika.az xəbər verir ki, bu haqda Ətraf mühit haqqında informasiya üzrə Amerika Milli İnstitutundan olan alimlər bildiriblər.\n“Güman edilirdi ki, beşillik müddət kifayət qədər olacaq ki, biz müvafiq olaraq vəziyyəti təsvir edə bilək. Amma məlum oldu ki, maqnit qütb sahəsi daha sürətli dəyişir və hazırkı məlumatlar mövcud model artıq uyğun deyil”, - Rusiya Elmlər Akademiyasının Kosmofizik Tədqiqatlar və Uzaq Şərq bölməsinin radio dalğalarının yayılması İnstitutunun “Paratunka” geofizik rəsədxana kompleksinin müdiri Sergey Xomutov bildirib.\nMüəyyən olunub ki, Yer kürəsinin cənub maqnit qütbü də həmçinin yerini dəyişir, ancaq onun yerdəyişməsinin sürəti xeyli aşağıdır. Yerin qütbləri sonuncu dəfə təxminən 780 min il əvvəl tamamilə dəyişib.\nRusiya Elmlər Akademiyasının Kosmofizik Tədqiqatlar və Uzaq şərq bölməsinin radio dalğalarının yayılması İnstitutu\nParatunka geofizik rəsədxana kompleksi


Azərbaycanlılar dinin rolu haqqında\n«Gallup»ın yeni sorğusuna görə, dünyada əhalinin 84 faizi dinin onların həyatında rolunun yüksək olduğunu bildirib. Amma Azərbaycanda bu göstərici bir qədər aşağıdır.\nABŞ-ın sosial araşdırmalarla məşğul olan «Gallup» təşkilatı keçən il dünyanın 114 ölkəsində dinin insanların həyatında roluna dair növbəti sorğu keçirib. Sentyabrın 1-də elan edilən nəticələrə görə, sorğuya cəlb olunan ölkələrdən ümumilikdə 84 faizində insanlar dinin onların həyatında çox vacib olduğunu deyib.\n«Gallup»ın nəticələrinə görə, Azərbaycanda və onun yaxın ətrafında insanlar dinin əhəmiyyəti haqqında bunları deyiblər:\nDin Sizin gündəlik həyatınızın vacib hissəsidirmi?\n2009-cu ildə bu sual 114 ölkədə yetkin vətəndaşlara verilib.\nAzərbaycan 50 49\nGürcüstan 81 16\nErmənistan 73 25\nTürkiyə 82 15\nRusiya 43 60\nTürkmənistan 80 18\nQazaxıstan 43 48\n10 ölkədə isə rəyi soruşulanların tam əksəriyyəti – 98 faizi dinin rolunun yüksək olduğunu deyib. Onlar əsasən Banqladeş, Nigeriya, Yəmən, İndoneziya kimi kasıb ölkələrdir.\nAmma ABŞ kimi zəngin bir ölkədə də insanların dinə verdikləri önəm kəskin artıb. Amerikalıların 65 faizi dinin onların həyatında vacib olduğunu deyib.\nQalan inkişaf etmiş ölkələrdən yalnız İtaliya, Yunanıstan, Sinqapur və Körfəzdə neft zəngini ölkələrin sakinləri dinin rolunun yüksək olduğunu bildiriblər. Amma varlı ölkələrin əksəriyyətində adamların dini inanclara önəm verməsi o qədər də yüksək deyil.\nSorğuya cəlb olunan 10 inkişaf etmiş və etməkdə olan dövlətdə əhalinin cəmi 34 faizi inancların onların həyatında vacib olduğunu deyib.\nBunlardan az inkişaf etmiş üç keçmiş sovet respublikasında - Estoniya, Rusiya və Belarusda SSRİ zamanında on illərlə dini azadlıqlara məhdudiyyətlər tətbiq edilib. Onlardan başqa, Vyetnamda da bu sahədə azadlıqlar boğulub.\nDin Sizin gündəlik həyatınızın vacib hissədirmi?\nEstoniya 16 %\nİsveç 17 %\nDanimarka 19 %\nYaponiya 24 %\nBelarus 34 %\nABŞ 27 %\nVyetnam 30 %\nFransa 30 %\nRusiya 34 %\n«Gallup» qeyd edir ki, sosioloqlar kasıblıqla dinin əlaqələrinə dair bəzi nəzəri fikirlər irəli sürülər. Onların qənaətlərinə görə, xüsusilə kasıb ölkələrdə inanclar insanlara gündəlik həyatın problemlərinə dözüb özlərinə və ailələrinə ayaqda qalmağa yardım edir.\n«Gallup»ın bundan əvvəl keçirdiyi bir neçə sorğunun nəticələri həmin fikri müəyyən qədər dəstəkləyib.


İnna Kostinanın “İstidir, qaqaş” adlı fərdi sərgisinin açılışı olub | Sia.az\nİnna Kostinanın “İstidir, qaqaş” adlı fərdi sərgisinin açılışı olub\nMədəniyyət - 20.10.2016 03:29 - Oxunma sayı: 1821\nOktyabrın 19-da Müasir İncəsənət Mərkəzində Azərbaycan rəssamı İnna Kostinanın “İstidir, qaqaş” adlı fərdi sərgisinin açılışı olub.\nAZƏRTAC xəbər verir ki, İ.Kostina təqdim etdiyi rəsmlərdə özünəməxsusluğu və Şərq atmosferini çatdırır. Rəssam növbəti sərgisini “İstidir, qaqaş” adlandırmaqla xalq arasına “art-yürüş” etdiyini bildirib. “Qaqaş” sözü Azərbaycan dilində “qardaş” sözünün qısa formasıdır və əzizləyici məna daşıyır. Şifahi nitqdə bu müraciətdən tez-tez istifadə olunur. Böyük maraqla qarşılanan sərgi noyabrın 19-dək davam edəcək.\nİnna Kostina 1962-ci ildə Bakı şəhərində anadan olub. Erkən yaşlarından incəsənətə böyük maraq göstərməyə başlayıb. 1984-cü ildə Moskva İncəsənət Texnikumunun rəngkarlıq fakültəsini bitirən İnna 1984-1989-cu illərdə Ümumittifaq Dövlət Kinematoqrafiya İnstitutunda təhsil alıb. İxtisasca bədii film və televiziya üzrə quruluşçu rəssamdır. Hazırda Azərbaycan Dövlət Rəssamlıq Akademiyasının rəngkarlıq və kino fakültəsində dərs deyir. Rəssamlar İttifaqı və Respublika Kinematoqrafçılar İttifaqının üzvüdür. Bir sıra beynəlxalq müsabiqələrin laureatı, 250-dən çox sərginin iştirakçısıdır. O, fərqli üslubu ilə tanınır və “batik” texnikası ilə ipək üzərində rəsm işləyən ən yaxşı mütəxəssislərdən biridir.\nRəssamın əsərləri Azərbaycan Milli İncəsənət Muzeyi, Müasir İncəsənət Muzeyi, Rusiya Federasiyasının Tomsk vilayətinin İncəsənət Muzeyi, “Old Gallery” qalereyası, Gürcüstandakı Karvasla Muzey Mərkəzi və İtaliyadakı “Il Leone” İncəsənət Mərkəzində sərgilənir. Rəsm əsərlərinin çoxu Azərbaycanda və dünyanın 25-dən çox ölkəsində şəxsi kolleksiyalarda saxlanılır.


Milli Meclisin novbeti plenar iclasinin gundeliyi aciqlanib – SİYAHİ - Azadliq Xeber\nMilli Meclisin novbeti plenar iclasinin gundeliyi aciqlanib – SİYAHİ\nMilli Məclisin növbəti plenar iclasının gündəliyi açıqlanıb - SİYAHI\nMilli Məclisin yaz sessiyasının növbəti iclası mayın 27-də keçiriləcək.\nParlamentin Mətbuat və ictimaiyyətlə əlaqələr şöbəsindən “Report”a bildirilib ki, iclasın gündəliyinə 15 məsələ daxil edilib.\n1. “Azərbaycanın mədəniyyət paytaxtı – Şuşa şəhəri haqqında” Azərbaycan Respublikası Qanununun layihəsi (ikinci oxunuş);\n2. “Azərbaycan Respublikasının 2020-ci il dövlət büdcəsinin icrası haqqında” Azərbaycan Respublikası Qanununun layihəsi (birinci oxunuş);\n3. Azərbaycan Respublikasının Mülki Məcəlləsində və “Sığorta fəaliyyəti haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (üçüncü oxunuş);\n4. “Dövlət satınalmaları haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (üçüncü oxunuş);\n5. Azərbaycan Respublikasının İnzibati Xətalar Məcəlləsində dəyişiklik edilməsi haqqında Azərbaycan Respublikası Qanununun layihəsi (üçüncü oxunuş);\n6. “Tibbi sığorta haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (üçüncü oxunuş);\n7. “Azərbaycan Respublikasının dövlət sərhədi haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi (üçüncü oxunuş);\n8. Azərbaycan Respublikasının Əmək Məcəlləsində və Azərbaycan Respublikasının Vergi Məcəlləsində dəyişiklik edilməsi haqqında Azərbaycan Respublikası Qanununun layihəsi (üçüncü oxunuş);\n9. Azərbaycan Respublikasının 1994-cü il 23 sentyabr tarixli 886 saylı Qanunu ilə təsdiq edilmiş “Azərbaycan Respublikası Silahlı Qüvvələrinin qarnizon və qarovul xidmətləri nizamnaməsi”ndə, 1994- cü il 23 sentyabr tarixli 887 saylı Qanunu ilə təsdiq edilmiş “Azərbaycan Respublikası Silahlı Qüvvələrinin Daxili xidmət nizamnaməsində, 1997-ci il 3 oktyabr tarixli 377-IQ nömrəli Qanunu ilə təsdiq edilmiş “Hərbi xidmətkeçmə haqqında Əsasnamə”də, “Vətən uğrunda həlak olanların xatirəsinin əbədiləşdirilməsi haqqında”, “Tarix və mədəniyyət abidələrinin qorunması haqqında”, “Gənclər siyasəti haqqında” və “Azərbaycan Respublikasının Dövlət Himnindən istifadə qaydaları haqqında” Azərbaycan Respublikasının Qanunlarında dəyişiklik edilməsi barədə Azərbaycan Respublikası qanununun layihəsi (üçüncü oxunuş);\n10. “Məşğulluq haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (üçüncü oxunuş);\n11. Azərbaycan Respublikasının Torpaq Məcəlləsində, Azərbaycan Respublikasının İnzibati Xətalar Məcəlləsində, “Antiinhisar fəaliyyəti haqqında”, “Enerji resurslarından istifadə haqqında”, “Yerin təki haqqında”, “Qaz təchizatı haqqında”, “Energetika haqqında”, “Lisenziyalar və icazələr haqqında” və “Tikinti və infrastruktur obyektləri ilə əlaqədar investisiya layihələrinin xüsusi maliyyələşmə əsasında həyata keçirilməsi haqqında” Azərbaycan Respublikasının qanunlarında dəyişiklik edilməsi barədə Azərbaycan Respublikası Qanununun layihəsi (üçüncü oxunuş);\n12. “Elektrik enerjisi istehsalında bərpa olunan enerji mənbələrindən istifadə haqqında” Azərbaycan Respublikası Qanununun layihəsi (ikinci oxunuş);\n13. “Dövlət qulluğu haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş);\n14. “Kredit ittifaqları haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (birinci oxunuş);


Şəhid ailələrinə ehtiram göstərilir\nPolis əməkdaşları torpaqlarımızın işğaldan azad edilməsi uğrunda gedən döyüşlərdə şəhid olmuş hərbi qulluqçuların ailələrini və qaziləri evlərində ziyarət edib, Novruz bayramı münasibətilə onları təbrik ediblər.\nŞəhidlik zirvəsinə ucalan oğullarımızın, qazi olan qəhrəman hərbçilərimizin yaxınları ilə Mingəçevir, Şuşa, İsmayıllı, Ucar, Beyləqan, Tərtər, Qazax, Tovuz, Ağstafa, Xaçmaz, Qax, Siyəzən, Xızı, Quba Rayon Polis şöbələrinin və Beyləqan Rayonlararası Mühafizə Şöbəsinin əməkdaşları görüşüblər.\nHəmkarlarımız görüşlərdə şəhidlərimizin əziz xatirəsini ehtiramla yad edib, qazilərimizin səhhətilə maraqlanıblar. Vətən müharibəsində ordumuzun qüdrətindən, qəhrəman oğullarımızdan danışan həmkarlarımız onların mərdliyi və şücaəti sayəsində torpaqlarımızın işğaldan azad edildiyini xüsusilə vurğulayıblar. Qeyd edilib ki, onların döyüş yolu gələcək nəsillərdə də iftixar hissi doğuracaq. Azərbaycanın ərazi bütövlüyü uğrunda canlarından keçənlərin xatirəsini və adını uca tutmağın, onların doğmalarına, ailə üzvlərinə qayğı göstərməyin mənəvi borc olduğu diqqətə çatdırılıb.\nŞəhid doğmaları və qazilər onlara göstərilən qayğıya görə təşəkkür ediblər.


09 Aprel 2018 – Novator.az\nHökumətin istefası qəbul olundu\nAprelin 9-da Ermənistanda prezident səlahiyyətlərinin icrasına başlayan Armen Sərkisyan ilk fərmanı ilə hökumətin istefasını qəbul edib. Ölkə tam parlament idarə üsuluna keçdiyi üçün yeni baş naziri Milli Məclis seçəcək. Novator.az bildirir ki, istefası qəbul olunan hökumət bu şəxslərdən ibarətdir: ...\nMərkəzi Bankın İdarə Heyəti aprelin 9-da uçot dərəcəsini 13%-dən 11%-ə endirib. Novator.az bildirir ki, uçot dərəcəsi Mərkəzi Bankın kommersiya banklarına verdiyi borclar üzrə faiz dərəcəsidir. 2016-cı ildə uçot dərəcəsi 3%-dən 15%-ə qalxmış, bu il fevralın 12-də 13%-ə düşmüşdü.\nMilli Strateji Düşüncə Mərkəzinin sədri İsa Qəmbər Almaniyada klinikaya yerləşdirilib, ürəyindən müalicə olunur. Məlumatı aprelin 9-da Novator.az-a İsa Qəmbərin həyat yoldaşı Aida Qəmbər verib. Onun sözlərinə görə, aprelin 8-də İsa Qəmbərlə telefonla danışıb: “İsa bəyin səhhəti yaxşıdır, müalicə kur...\nNazirlik 120 avtomobil təqdim etdi\nƏmək və Əhalinin Sosial Müdafiəsi Nazirliyi Qarabağ müharibəsi və 20 Yanvar əlillərinə “Naz-Lifan” markalı minik avtomobilləri təqdim edib. 117 maşın Qarabağ müharibəsi əlillərinə, 3 maşın 20 Yanvar əlillərinə verilib. Aprelin 9-da yayılan rəsmi məlumata görə, prezidentin 23 dekabr 2013-cü il və 30 ...\nJurnalistlər üçün yeni müsabiqə elan olunub\nRasional İnkişaf Uğrunda Qadınlar Cəmiyyəti (RİQC) Azərbaycan Xalq Cümhuriyyətinin 100 illiyinə və Azərbaycanda qadınların səsvermə hüququnun təsbit edilməsinin 100-cü ildönümünə həsr olunan “Azərbaycan qadınları: 100 illik yol” adlı proqram çərçivəsində jurnalistlər üçün müsabiqə elan edib. Müsabiq...\nKredit və əmanətlər üzrə yeni hesabat açıqlanıb. Novator.az-ın məlumatına görə, Mərkəzi Bank bəyan edib ki, martın 1-nə kreditlərin məbləği 11 milyard 147,2 milyon manat, əmanətlərin həcmi 7 milyard 750,3 milyon manat olub. Fevralın 1-nə kreditlərin məbləği 11 milyard 242,2 milyon manat, əmanətlərin...\nSerj Sərkisyan aprelin 9-da Ermənistan prezidenti postundan gedib. Yeni prezident Armen Sərkisyanın səlahiyyətlərinin icrasına başlaması ilə ölkə tam parlament idarə üsuluna keçir, icra hakimiyyətinə rəhbərlik baş nazirə ötürülür. Armen Sərkisyanın andiçmə mərasimi aprelin 9-u Yerevanda, Karen Dəmir...\nArmen Sərkisyan prezidentliyə başladı\nAprelin 9-da Ermənistanın yeni prezidenti Armen Sərkisyan and içərək səlahiyyətlərinin icrasına başlayıb. Mərasim Yerevanda, Karen Dəmirçiyan adına İdman-Konsert Kompleksində, parlamentin iclası formatında keçirilib. Novator.az bildirir ki, Armen Sərkisyan 1953-cü ildə Yerevanda anadan olub. Yerevan...\nVahid Qazinin romanı İsveçdə çap olunub\nYazıçı, publisist Vahid Qazinin “Çöl Qala“ romanı İsveçdə nəşr olunub. “Kirayənişinlər” (“Hyresgäster”) adı ilə “Diktonius Text” nəşriyyatında çapdan çıxan kitabı İsveç dilinə Umeo Universitetinin dosenti Səadət Kərimi çevirib. “Belə gözəl, təsirli hekayəti oxumağa imkan yaratdığınız üçün Sizə təşək...\nMünhenin “Bavariya” klubu Almaniya milli futbol çempionatının bitməsinə beş tur qalmış qızıl medallara sahib çıxıb. Novator.az-ın məlumatına görə, 29-cu turda xal sayını 72-yə çatdıran “Bavariya” ən yaxın izləyiciləri üçün əlçatmaz olaraq ölkə çempionu adını qazanıb. Bu, “Bavariya”nın 28-ci çempionl...\nAynur MƏSİMOVA (TƏMKİN) Çoxdan bir araya gəlməyən əmi, bibi qızları qış sazağından büzüşmüş, yarpağı tökülmüş meynəli eyvanda oturub şirin-şirin söhbətləşirdilər. Nə qədər deyib-gülsə də Şahanənin gözlərindəki, qəlbindəki acılar getmirdi. Qızlar onun bu halına çox həssas yanaşır, söhbəti təzələməkdə...\nAprelin 9-da Nazirlər Kabinetinin 2018-ci ilin birinci rübünün sosial-iqtisadi yekunlarına həsr olunan iclası keçirilib. Prezident İlham Əliyevin sədrlik etdiyi iclasda “Azərişıq” Açıq Səhmdar Cəmiyyətinin sədri Baba Rzayev, “Azərsu” Açıq Səhmdar Cəmiyyətinin sədri Qorxmaz Hüseynov və Mənzil İnşaatı...\nSeçkini hökumət partiyaları uddu\nMacarıstanda aprelin 8-də keçirilmiş parlament seçkisinin ilkin nəticələri açıqlanıb. Novator.az-ın məlumatına görə, baş nazir Viktor Orbanın rəhbərlik etdiyi hakim koalisiya önə çıxıb. Vətəndaş İttifaqı və Xristian Demokrat Xalq partiyalarının daxil olduğu bu koalisiya 48,6 faiz səs toplayaraq 199 ...\nÇağrı mərkəzlərinə nə qədər müraciət daxil olub?\nMart ayında Əmək və Əhalinin Sosial Müdafiəsi Nazirliyinin 142 və 190 çağrı mərkəzlərinə 12081 müraciət daxil olub. Rəsmi hesabata görə, müraciətlərin 96,2 faizi sorğu xarakterlidir. Sorğu məzmunu daşımayan müraciətlərdə əksini tapan məsələlər nazirliyin aidiyyəti struktur bölmələrində araşdırılaraq...\nMüşahidəçi hesabatı yenilənib\nMərkəzi Seçki Komissiyası aprelin 11-də keçiriləcək prezident seçkisi ilə bağlı statistik hesabatı yeniləyib. Novator.az bildirir ki, 60 təşkilatı, 59 ölkəni təmsil edən 890 beynəlxalq müşahidəçi qeydə alınıb. Yerli müşahidəçilərin sayı 58175-dir. Seçki komissiyalarına 5253 məşvərətçi səs hüquqlu üz...\nMərkəzi Bank aprelin 9-da bir çox valyutanın məzənnəsini yeniləyib. Novator.az-ın məlumatına görə, avro 2,087, gürcü larisi 0,7074, türk lirəsi 0,4209 manata qalxıb. Ucuzlaşan Rusiya rublu banklara 0,0292 manata təklif olunur. ABŞ dollarının rəsmi kursu dəyişməyib: 1,7 manat (Məzənnələr). 2018-ci il...\nMüdafiə naziri general-polkovnik Zakir Həsənov aprelin 7-də rəhbər heyətin iştirakı ilə xidməti müşavirə keçirib. Mod.gov.az-ın məlumatına görə, nazir prezident İlham Əliyevin son çıxışlarında səsləndirdiyi fikirləri və Azərbaycan Ordusu qarşısında qoyduğu tapşırıqları şəxsi heyətə çatdırıb. Ali baş...


Apple Glassmı Gəlir? • Markzone\nYeni hazırlanmış modelləri daha kiçik və ucuz etdilər və simsiz sərbəst hərəkət etməyimizə imkan yaratdılar. Sırada gerçəklik və virtuallıq arasındakı bu sərhədin daha da incəlməsinə səbəb olacaq genişləndirilmiş reallıq eynəkləri var.Apple Glass Çıxış Tarixi, Qiyməti, Xüsusiyyətləri və Daha çoxu!\nApple Glass, geyilə bilən texnologiyasını yenidən təyin etməyə hazırlaşır.\nBu günə qədər Apple Glass haqqında bildiklərimiz\nŞayiələri ilk eşitdiyimiz zaman, 2020-ci ildə linzaların buraxıla biləcəyi barədə şayiələr yayılmışdı. Bununla birlikdə, Apple’ın 2020 seriyasında iPhone 12, Apple Watch 6, AirPods Studio kimi çox məhsullar yer aldığından, Apple-ın yaxın gələcəkdə virtual reallıq eynəkləri buraxması çətin görünürdü. Etibarlı bir analitik, Apple Glass-ın 2021-ci ildə çıxacağını düşünsə də, başqa bir mənbə bunun 2022-dən əvvəl açıqlanmasının çətin olduğunu söyləyir. Ancaq hər iki vəziyyətdə də, Apple Glass-ın gələcəkdə bizimlə olacağı dəqiq görünür.\nApple Glass’ın iOS 13 son versiyasında ortaya çıxan xüsusi bir əməliyyat sistemi olan Starboard infrastrukturu ilə işləməsi gözlənilir. Bəhs etdiyimiz əməliyyat sisteminin alt quruluşunda genişlənmiş gerçəkliklə əlaqəli kodların olması diqqət çəkici bir detaldır. Apple-ın onsuz da kodlar verərək bir növ test etdiyini düşünürlər.\nApple Glass xüsusiyyətləri; Əslində nə edəcəklər?\nBloomberg hesabatına görə, Apple Glass iPhone’unuzdakı məlumatları üzünüzə gətirəcəkdir. Xüsusilə eynəklər istifadəçinin iPhone cihazı ilə sinxronlaşdırılacaq və şəxsin baxış sahəsindəki sms, e-poçt, xəritələr və oyunlar təqdim ediləcək. Apple’ın üçüncü tərəf tətbiqetmələri üçün də bəzi planları var, eynən Apple TV və Apple Watch kimi bir tətbiq mağazasının da yalnız bu cihaz üçün istifadəsi gözlənilir. Ən son Apple Glass prototipinin sadə görünüşlü bir plastik eynək kimi göründüyü bildirildi.Eynəklərin sağ tərəfində bir LiDAR skaneri var, dizaynın dəyişə biləcəyini unutmayaq, göründüyü kimi gizlilik səbəbi ilə başqa bir kamera yoxdur. Həm də simsiz şarj texnologiyasına sahib plastik bir dayaqla gəlir.\nBir iphone aksesuarı olmağı mütləq Apple Glass dizaynına təsir edəcəkdir. Ray-Ban eynəyi qədər yüngül olmasa da gündəlik istifadəsində problem yaratmayacaq qədər rahat və faydalı olması gözlənilir. Məhsulun ilk seriyasında istifadəçilərə rəng seçimlərinin təklif edilməsi gözlənilmir. Lakin məhsul uğurlu olarsa, gələcək nəsillərdə rəng seçimini təqdim etmək Apple tərəfindən düşünülən bir seçimdir.\nApple Glass Qiymətləri necə olacaq?\nEtibarlı bir mənbəyə görə Apple Glass 499 dollar + vergilərlə qiymətləndiriləcək. Xüsusilə Microsoft Hololens 2-nin 3500 dollarlıq qiyməti ilə müqayisədə Apple Glass, rəqabət edən virtual reallıq eynəklərindən daha əlverişli bir qiymətə satışa çıxarılacaq.\n“Apple avtomobilini kiminlə istehsal edəcək?” adlı yazını oxumaq üçün linkə keçid edin.


Çiyələyin becərilməsi xüsusiyyətləri və faydaları – GABA\nÇiyələyin becərilməsi xüsusiyyətləri və faydaları\nAna səhifə / Son Xəbərlər / Çiyələyin becərilməsi xüsusiyyətləri və faydaları\nYeni bitən zaman tez-tez sulanmalıdır. Eyni zamanda quru mövsümdə də sulanmalıdır. Bitkini dibdən sulayın, yuxarıdan sulama özək hissəsində və meyvəsində çürüməyə səbəb ola bilər. Böyümə mövsümündə, pomidorda olduğu kimi hər 7-14 gün arasında maye kalium verin. Payızın əvvəlində hər kvadrat metrə 50 q miqdarında gübrə verin. İstixanlarda, çiçəkləmə dövrü bir neçə həftə erkən ola bilər belə ki, daxildəki temperatur 16 dərəcəni keçməməlidir. Bu çiçəkləməni əngəlləyə bilər. Meyvələr yetişməyə başladıqca, çiyələk torpaqda xarab olmasın deyə altına saman sərin. Və yaxud istəkdən asılı olaraq plastik materiallarda sərə bilərsiniz. Saman və ya plastik materiallar alaq otlarının da bitməsinin qarşısını alır. Əmələ gələn alaq otları əllə də təmizlənə bilər. Əkin bitdikdən sonra, qayçıyla və ya əllə yaşlaşmış yarpaqları təmizləyin. Ziyanvericilərin və xəstəliklərin qarşısını almaq üçün samanı və ya qara polietileni götürün. Çiyələk kolunu üç il becərdikdən sonra yeniləyin. Torpaqdakı ziyanverici və xəstəlik riskini azaltmaq üçün növbəli əkin sisteminə riayət edin.\nÇiyələk çoxyönlü bitkidir – onun günəşə, kölgəliyə və münbit, yaxşı sulanan torpağa ehtiyacı var. Donmağa meyilli və əvvəl kartof, pomidor əkilmiş torpaqda çiyələk əkməyin, çünki onlar xəstəliklərə meyilli olur. Bitkiləri etibarlı mənbələrdən alın. Yayın sonlarına yaxın sifariş verin ki, payızın əvvəlində əkə biləsiniz. Çiyələk əkildikdən 60 gün sonra məhsul verir.\nÇiçəklər adət üzrə torpağa cərgə şəklində əkilir. Tozlandırıcı həşəratların çiçəyə təmasını əngəllədiyindən küləkli yerlərdə çiyələyi əkməyin. Zəif tərkibli torpaqlarda drenaj sistemini yaxşılaşdırmaq və dərin köklənmə üçün nisbətən hündür yataqlarda əkin. Alternativ olaraq konteynerlərdən və ya əkin üçün olan kisələrdən istifadə edə bilərsiniz. 10-15 gün tez faraş məhsul almaq üçün kiçik tipli tunellərdə də əkə bilərsiniz. Bitkinin üzərinə tuneli yazın əvvəlində qurun, ancaq çiçək açan zaman tozlandırıcı həşəratların girişi üçün yanlarını açın.\nQırmızı hörümçək. Yarpaqlar solğun və xallı olur və yarpaqlar vaxtından əvvəl tökülür. İsti və quru şəraitdə çoxalırlar. Yumşaq sabun, bitki yağı əsaslı spreylərdən istifadə edin.\nQuşlar. Quşlar, xüsusilə göyərçinlər meyvələri yeyərək bir sıra problemlərə səbəb olur. Torlardan istifadə edərək meyvələri quşlardan qorumaq olar. Müqəvva və ya bəzi quş qovar qurğular işə yarasada ən əla qoruyucu üsul bağban torlarıdır.\nYarpağın ağ rəngdə kifləməsi. Yarpağın səthində ağ tozvari kiflər əmələ gəlir ki nəticədə yarpaq kiçilir və məhv olur. Qarşısını almaq üçün torpaq nəm saxlanmalı, nisbətən sərin yerlərdə əkilməli və üzərinə bitki və ya balıq yağları və ya kükürt əsaslı dərmanlar səpilməlidir.\nBoz kiflənmə(çürümə). Əsasən sıx əkilmiş bitkilərdə bu problem baş verir. Əgər bitki nəm şəraitdə çox qalmışsa və bitki zədəli və ya zəifsə həmin problemlə üzləşməsi qaçınılmazdır. Kif adətən zədəli hissələrdən daxil olur ancaq sağlam bitkiyədə düşə bilir. Boz kiflənmə baş verməsin deyə bitkilər seyrək və nisbətən isti havalarda əkilməlidir. Boz kifləmənin yayılmaması üçün gigiyena çox əhəmiyyətlidir. Əgər infeksiya keçmiş bir material görsəniz odu dərhal uzaqlaşdırın. Kifləmə ən çox sıx mühiti sevir və bitkini əkərkən doğru aralıqda olduğuna əmin olun.\nYarpaq üzərində kiçik qara nöqtələr. Yarpaq üzərində əmələ gələn sarı halqalı qara nöqtələr əsasən isti və rütubətli şəraitdə əmələ gəlir. Əgər belə hal baş verərsə bitkini xəstə yarpaqlardan təmizləyin və bitkini yaxşı havalandırın.\nKilo vermənizə köməkçi olur.


MTN-in sabiq mətbuat xidməti rəhbəri “Talış lüğətləri”ylə bağlı şok faktlar açdı - Azinforum.az İnformasiya Portalı\nAna səhifə / Aktual / MTN-in sabiq mətbuat xidməti rəhbəri “Talış lüğətləri”ylə bağlı şok faktlar açdı\nMTN-in sabiq mətbuat xidməti rəhbəri “Talış lüğətləri”ylə bağlı şok faktlar açdı\nÖtən ay jurnalist, Prezident yanında Strateji Araşdırmalar Mərkəzinin əməkdaşı Araz Qurbanov öz Feysbuk səhifəsində yazdığı statusda Bakının mərkəzi kitab mağazalarının birində qondarma “Talış-Muğan Respublikasının” ideoloqlarından biri olan və Ermənistan xüsusi xidmət orqanları ilə əməkdaşlıq edən Fəxrəddin Abbaszadənin dörd kitabının satışa çıxarılması ilə bağlı narahatlığını bildirmiş, qeyd etmişdi ki, kitabın redaktoru Ermənistandan yayımlanan TMV (Tolişə milliyə vindəsədo) – “Talış Milli Televiziyasının” aparıcısı, əslən Masallıdan olan və sonradan Rusiya vətəndaşlığını qəbul edən, erməni xislətli Zabil Madojdur: “Kitablar İrəvan Dövlət Universitetinin İranşünaslıq kafedrasının müdiri Qarnik Asatryanın vasitəsilə Belarusda və İranda yaradılan, fəaliyyətini Azərbaycana qarşı yönəldən “Talış Milli Akademiyasının” nəşrləridir. Kitablar isə nə Belarus, nə Ermənistan, nə də İranda deyil, Bakıda çap olunub.\nA.Qurbanovun bu fikirlərini Ermənistan mətbuatı talış dilində lüğətlərin çapına qarşı yönəldərək, qalmaqal kimi xarakterizə edib. Moskvadakı separatçı dairələr isə bunu “talışların mədəni hüquqlarının məhdudlaşdırılması” kimi qələmə verib.\nMəsələnin mahiyyətini öyrənmək üçün “525-ci qəzet” Araz Qurbanovla əlaqə yaradıb, yazdığı status ətrafında baş verən olayla bağlı ondan müsahibə götürüb.\n– Azərbaycanda çap olunan talış dilindəki lüğətlər ətrafında hadisəni Ermənistan mətbuatı “qalmaqal” adlandırıb. Həmin lüğətlərin nəşrinə sosial şəbəkələrdə mənfi reaksiya verən ilk şəxs kimi bu məsələni necə şərh edərdiniz?\n– Əvvəla onu deyim ki, “qalmaqal” ifadəsi əsasən şou-bizneslə bağlıdır. Doğrudur, opponentlərimin iddialarında şou elementləri və ritorika olsa da, onların bilərəkdən və ya bilmədən törətdikləri əməl Azərbaycan dövlətinə, Azərbaycanda yaşayan millətlərin birliyinə qarşı təxribatdır və hazırda sosial şəbəkələrdə əks-təbliğatlarını da “şou-biznes” səviyyəsində aparırlar. Mən məsuliyyətlə “biznes” kəlməsini xüsusi vurğulayıram. Çünki belələrinin “təmənnasız talış sevgisinin” arxasında həm PR kampaniyası – özlərinə süni “milli cəfakeş” statusu qazandırmaq cəhdi, həm də “biznes-planlar” dayanır.\nİkincisi, mən iddia olunduğu kimi, talış dilində lüğətlərin nəşrinə mənfi reaksiya verməmişəm. Belə yanlışlıq onların ictimai rəyi məqsədli şəkildə fərqli istiqamətə yönəltmək niyyətindən irəli gəlir, həm İradə Məlikovanın, həm də qadını qabağa verib arxasında gizlənən məlum şəxs və qüvvələrin arzusudur. Hamı kimi mən də talışlar da daxil olmaqla Azərbaycanda yaşayan bütün millətlərin ana dillərində kitab, qəzet, jurnal, lüğət nəşr olunmasını, onların etnik mədəniyyətlərinin qorunub inkişaf etdirilməsini alqışlayıram. Bu, Azərbaycan dövlətinin mövqeyi, Azərbaycançılıq məfkurəsinin prioritetlərindəndir. Millətlərarası münasibətlər, etnik və dini separatizm mövzusu mənim üçün yeni deyil və bu barədə həm əvvəllər, həm də indi müəyyən qədər məlumatlıyam. Odur ki, “karvan öz yolundadır” prinsipinə sadiq qalaraq, separatçıların sosial şəbəkədə mənə ünvanladıqları təhqir və “xristian lənətlərinə” məhəl qoymadan suallarınıza aydınlıq gətirməyə çalışacağam. Talış dili lüğətləri ilə bağlı spekulyasiyaya mütləq aydınlıq gətirilməlidir.\n– Bu, onların yeganə və primitiv “bəraət” yoludur. Lakin siyasi mənsubiyyətlərindən asılı olmayaraq, Azərbaycanın yerli kütləvi informasiya vasitələrinin böyük hissəsi dövlətçilik mövqeyindən çıxış edərək məsələnin talış milləti ilə bağlı olmadığını bildiriblər. Məsələni “talış dilinə təzyiq” kimi şərh edənlərin mövqeyinin haradan qaynaqlandığını bilmək üçün həmin KİV-lərin bəzilərinin adlarının açıqlanması kifayətdir: Ermənistana məxsus “panorama.am”, “russia-armenia.info”, “newshay.com”, “voskanapat.info”, “novostikavkaza.com” saytları, Rusiyadan yayılan ermənipərəst “Reqnum” agentliyi, separatçıların Moskvadakı “tolishpress.org” saytı, İranın “Talış radiosu” və s.\n– Bilirsiniz ki, dövlət müstəqilliyimizi bərpa etdiyimiz gündən indiyədək qlobal güclər, bəzi region ölkələri Azərbaycanda geosiyasi və geoiqtisadi maraqlarının ödənilməsi, dövlətimizin siyasi iradəsinə təsir göstərilməsi məqsədilə planlar tərtib edib, onların icrasına çalışıblar. Azərbaycan Respublikasının iyirmi beş illik təcrübəsi də göstərir ki, ölkə ərazisində istənilən etnik və ya dini separatizm təzahürlərinin, buraya nüfuz etdirilən qeyri-ənənəvi din və təriqətlərin, missionerlik fəaliyyətinin, dini-siyasi hərəkatların arxasında məhz həmin qüvvələrin məqsədləri dayanır. Azərbaycan cəmiyyətinin parçalanmasına, millətlər arasında çoxəsrlik münasibətlərə qarşılıqlı etimadsızlığın və natamamlıq kompleksinin aşılanmasına yönəldilən belə fəaliyyətə Ermənistanın xüsusi olaraq qoşulması da başadüşüləndir. Əgər xatırlayırsınızsa, Serj Sarkisyan hələ 2012-ci ildə real hərbi gücə malik olmayan Ermənistanın “Azərbaycana qarşı asimmetrik mübarizə üsullarından istifadə edəcəyini” bəyan etmişdi. Bu baxımdan, xaricdən Azərbaycana nüfuz etdirilən separatizm meyilləri Ermənistanın “asimmetrik”, “hibrid müharibəsi” üsullarından biridir. Lakin onların üzləşdiyi ən böyük problem isə Azərbaycanda etnik separatizmin sosial bazasının olmamasıdır. Bu gün Əlikram Hümbətovun da, Fəxrəddin Abbaszadənin də, onların açıq və gizli tərəfdarlarının da əsas məqsədi belə bazanın yaradılması, müxtəlif aksiyalarla Azərbaycan dövlətinin zəiflədilməsidir. Halbuki, Lənkəranda qondarma “Talış-Muğan Respublikasına” qarşı mübarizə aparanların, Azərbaycanın ərazi bütövlüyünü qoruyanların böyük əksəriyyəti məhz talışlar olub. İddialı tərəfin nəzərinə onu da çatdırım ki, Azərbaycan Konstitusiyasının 44-cü maddəsində açıq şəkildə göstərilir: “Hər kəsin milli mənsubiyyətini qoruyub saxlamaq hüququ var”.\n“Mədəniyyət haqqında” Azərbaycan Respublikası Qanununda da Azərbaycan ərazisində yaşayan bütün millətlərin etnik kimliyinin və mədəniyyətinin qorunmasına, inkişafına təminat nəzərdə tutulur. Vaxtilə ümummilli lider Heydər Əliyev Azərbaycanın etnomədəni müxtəlifliyinə dövlətin əvəzsiz sərvəti kimi yanaşaraq bildirib ki, “Azərbaycan onun ərazisində yaşayan bütün millət və xalqların ümumi vətənidir. Ərazimizdə yaşayan azərbaycanlı da, ləzgi də, avar da, kürd də, talış da, udin də, kumık da, başqası da – bütünlükdə hamısı azərbaycanlıdır. “Azərbaycan” sözü bizi həmişə birləşdirib”.\nDövlət başçısının vurğuladığı kimi, “Azərbaycanda bütün millətlər bir ailə kimi yaşayırlar. Bu, bizim böyük üstünlüyümüzdür, böyük dəyərimizdir. Biz bunu qiymətləndirməliyik və ölkəmizdə yaşayan bütün millətlərin nümayəndələri arasında bu qardaşlığı, dostluğu daha da möhkəmləndirməliyik… Hər bir vətəndaş dinindən, dilindən, millətindən asılı olmayaraq Azərbaycanın qiymətli, dəyərli vətəndaşıdır”. Odur ki, ölkəmizdə etnik qarşıdurmalar üçün yerli zəmin yoxdur və olmayacaq. Azərbaycanda etnik münasibətlərin unikallığının, dini və ya etnik zəmində qarşıdurmaların yaranmamasının başlıca səbəbi isə burada insanların etnik və dini identikliklərini qorumaq üçün əlverişli hüquqi şəraitin olması, etnoslar, ənənəvi din və məzhəblər arasında çoxəsrlik təbii inteqrasiya prosesinin davam etməsi və tarixi birgəyaşayış ənənələrinin formalaşmasıdır. Buna görə də, Azərbaycanda etnik və dini separatizm meyilləri bir qayda olaraq xaricdəki maraqlı dairələr tərəfindən nüfuz etdirilir və göründüyü kimi proses səngiməyib.\n– Bu, mahiyyət etibarilə Azərbaycan dövlətinə meydan oxumaq və müvafiq strukturların sayıqlıq səviyyəsini yoxlamaq cəhdidir. Yəni, “baxın, siz Fəxrəddin Abbaszadəni separatçı, düşmən elan edirsiniz, biz isə Azərbaycanın paytaxtında onun kitabını nəşr edib yayırıq”. Təkrar edirəm, hədəfimiz lüğətlərin nəşri deyil, Azərbaycan dövlətçiliyinə qarşı düşmənçilik mövqeyində dayanan Fəxrəddin Abbaszadənin “Talış Milli Akademiyasının”, “Talış Milli Dirçəliş Hərəkatının” bu yolla Bakıda təbliğidir. Mən o kitabların dördü ilə də tanışam. Özünü talışların “böyük bacısı”, yəni talış dilində “dodo” elan edən və bu təxəllüslə şeirlər yazan, Bakıda “Azərbaycançı” kimi təqdim olunan, İran və Rusiyadakı talış saytlarında, o cümlədən, Ərdəbildən yayımlanan “Talış radiosunda” isə “milli fəal” kimi təbliğ edilən İradə Məlikova mənim vurğuladığım məsələlərin doğruluğunu çox gözəl bilir. Bununla belə, “Azərbaycançı-folklorşünas” sərbəst buraxılandan sonra da müsahibələrində bildirir ki, “Talış dili üzrə mütəxəssis kimi Fəxrəddin Abbaszadə və Zabil Mədoju görürəm”. Sonra isə özünü sığortalamağa çalışaraq əlavə edir: “Müəllif talışdır və həm də linqvist alimdir, onun politikliyi işin ikinci tərəfidir. Niyə buna siyasi don geydirirlər, anlamıram”.\n“Siyasi don geydirmədən” anlatmağa çalışacam. Məsələn, rəsmi tədbirlərdə həm talış icmasının, həm də xristian icmasının nümayəndəsi kimi tez-tez çıxış edən İradə Məlikova Azərbaycanda milli və dini qruplara yaradılan gözəl şərait, onlara yüksək diqqət və qayğı göstərildiyi barədə həmişə ağızdolusu danışır. Onun canfəşanlıqla müdafiə etdiyi “ziyansız linqvistlər” – Fəxrəddin Abbasov və Zabil Mədoj isə başqa fikirdədirlər. Belə ki, bu ilin mart ayında İrəvanda “Azərbaycan Respublikasının köklü xalqları. Reallıqlar və perspektivlər” mövzusunda keçirilmiş dəyirmi masada İradə Məlikovadan fərqli olaraq, “Azərbaycan dövlətində talışların təqib olunduğunu, milli mədəniyyətlərinin, ana dillərinin məhv edildiyini” bəyan edirlər. Lüğətlə bağlı az sonra sadalayacağım digər faktlar da İ.Məlikova ilə müqayisədə Fəxrəddin və Zabilin öz sözlərində daha səmimi olduğunu göstərir.\n– İradə Məlikova-Dodo onu da yaxşı bilir ki, onun müdafiə etdiyi və “politikliyi işin ikinci tərəfi” olan həvəskar “linqvist” Fəxrəddin Abbaszadə öz intellektini lüğət tərtib etməyə yönəltməkdən savayı boş vaxtlarında həm də Moskvada fəaliyyət göstərən “Talış milli dirçəliş hərəkatına” rəhbərlik edir. Üstəlik, Azərbaycanın görkəmli şair, publisist və tərcüməçisi, tanınmış dövlət xadimi, latın qrafikası ilə talış əlifbasının ilk tərtibçisi, 30-cu illərin bolşevik repressiyalarının günahsız qurbanlarından olmuş Zülfüqar Əhmədzadənin də xatirəsinə hörmətsizlik edir. Özünün və hərəkatın əhəmiyyətini artırmaq üçün, guya, Zülfüqar Əhmədzadənin vaxtilə “Talış Milli Dirçəliş Hərəkatının” ilk yaradıcısı olduğunu bildirir.\nRusiya ərazisində maneəsiz fəaliyyət göstərən “Federal Talış Milli-Mədəni Muxtariyyatı”nın, “Talış milli dirçəliş hərəkatı”nın liderlərinin, o cümlədən, Əlikram Hümbətov və Fəxrəddin Abbaszadənin İrəvana intensiv səfərləri, birgə fəaliyyət planlarının müəyyənləşdirilməsi perspektivdə Azərbaycanda etnik zəmində qarşıdurmalar yaratmaq arzusundan irəli gəlir. Əgər əvvəllər separatçı qruplaşmalar “Azərbaycan Respublikasında talışların pozulmuş mədəni huquqlarının bərpasını və talışların sıx yaşadıqları regionda onların mədəni muxtariyyətinin təmin olunmasını” tələb edirdilərsə, 2003-cü ildə bu iddia “Azərbaycanda federativ dövlət quruculuğunun zəruriliyi” ilə əvəz edilib. Belə ki, həmin il Bakıda nəşr olunan “Tolışi-sədo” qəzetində yayılan “Talış milli dirçəliş hərəkatının” manifest-proqramında açıq şəkildə göstərilirdi ki, guya vaxtilə “Azərbaycan ərazisində tarixən yeddi federativ inzibati-ərazi vahidi” mövcud olub və onların bərpası “tarixi zərurətdir”.\nƏ.Hümbətovun və “linqvist” F.Abbaszadənin İrəvana səfərlərindən sonra proqrama düzəlişlər edilib, “Talış-Muğan Respublikasının” müstəqilliyinin tanınması və “Azərbaycan Respublikası ilə münasibətlərin yalnız konfederativ əsaslar üzrə qurulmasının mümkünlüyü” barədə sərsəm ideya gündəmə gətirilib. Yeni plana əsasən, “Azərbaycan Federativ Respublikası” inzibati-ərazi vahidləri bölgüsünə görə “Azərbaycan”, “Talışıstan”, “Ləzgistan”, “Girdman”, “Naxçıvan” federal respublikalarından hesab etdikləri üçün bu “federasiyanın” tərkibinə daxil etməyiblər.\nİradə Məlikovanın bəraət qazandırmağa çalışdığı Fəxrəddin Abbaszadə və Zabil Mədoj haqqında daha bir neçə faktı da onun yadına salım: “2012-ci ilin fevral ayında Ermənistanda “Qardaşlıq körpüsü” hüquq müdafiə təşkilatının yaradılmasında digər etnik separatçı təşkilatların rəhbərləri ilə yanaşı, Əlikramın və “linqvist” Fəxrəddinin rolu olub. Erməni politoloqu Levon Melik-Şaxnazaryanla birgə təsis olunan həmin təşkilatın məqsədi Azərbaycan ordusunda hərbi xidmət keçən etnosların nümayəndələrini fərariliyə və Ermənistan tərəfinə keçməyə sövq etmək, onlara siyasi sığınacaq verməkdir. Təşkilatın toplantılarının birində Fəxrəddin göz yaşlarını gizlətmədən bunları etiraf edib: “Qarabağda döyüşəndə də düşünürdük ki, ermənilər bizim qardaşlarımızdır”. 2016-cı ilin aprel döyüşlərindən sonra “Talış milli televiziyasının” aparıcısı, digər “linqvist”, əslən Masallının Mahmudavar kəndindən olan Zabil Mədoj isə “Bu bizim müharibə deyil” adlı verilişini yayımlamışdı. O, bir saatlıq veriliş ərzində talış xalqının oğul və qızlarını “Arsak-Azərbaycan müharibəsində” iştirak etməməyə çağırıb. Görəsən, özünün fərəhlə dediyi kimi, 1997-2008-ci illər ərzində Azərbaycan Respublikası Müdafiə Nazirliyində işləmiş İradə Məlikova nə üçün bütün bunları “ikinci dərəcəli məsələ” hesab edir?!\n– İradə Məlikova müsahibələrində Fəxrəddini ittihamlardan yayındırmaq üçün qeyd edir ki, guya, bu lüğətlərin tərtibçisi özüdür. Hətta saxlandıqdan sonra feysbuk profilində belə kövrək sətirlər də yazıb: “Dodo sizlərə qurban. Evdə vəsiyyət etmişəm ki, birdən sizləri tərk eləsəm, başdaşımı lüğət kitabımız kimi düzəldərsiniz. Belə də yazılsın: Tolışə lüğət!”. Əgər bu, həqiqətən belədirsə, bəs nə üçün kitabın üstündə tərtibçi kimi “Farmoni Faxraddin Aboszoda” yazılıb? Belə olan halda, Allah uzaq eləsin, başdaşı-lüğətin üzərində kimin adı qeyd olunacaq? Halbuki, F.Abbaszadənin rusiyalı yardımçısı Yana Amelina “Nezavisimaya qazeta” nəşrindəki məqaləsində bu lüğətlərin həm təşəbbüsçüsünün, həm də tərtibçisinin məhz Fəxrəddin Abbaszadə olduğunu göstərir. Erməniləri özünə qardaş bilən “linqvist” Fəxrəddinin Azərbaycan Respublikasına düşmənçilik mövqeyi, Lənkəranda saldığı qanlı olaylar, onun talış gənclərinin Azərbaycan Silahlı Qüvvələrində xidmətdən yayındırmaq istəyi hamıya aydındır. Bu zaman növbəti sual yaranır: İradə Məlikovanın “təşəbbüskar” qismində Bakıda nəşr etdirdiyi, cildindən göründüyü kimi müəllif və tərtibçisinin Fəxrəddin Abbaszadə olduğu “Tolışə-tırkə luğat” kitabının iç səhifəsində “Kitob həsr kardə beydə bə Vətəni roədə şəhid bıə tolışon”, yəni, “Kitab Vətənin azadlığı uğrunda şəhid olmuş talışlara həsr edilir” ikibaşlı ifadəsi kimlərə ünvanlanıb? Bundan başqa, digər lüğətlərdən fərqli olaraq, yalnız ingilis-talış lüğətində ingilisdilli oxuculara müraciət yer tapıb. Müraciətdə isə yazılır ki, guya, talış xalqı məhv olur, talış tarixi araşdırılmır, talış xalqının qədim dövrlərdə yaratdığı abidələri başqaları mənimsəyir və s.\nDaha bir vacib məqam. Azərbaycan öz müstəqilliyini əldə etdikdən sonra, 1991-ci ilin dekabr ayının 25-də “Azərbaycanda latın qrafikalı əlifbanın bərpa edilməsi haqqında” qanun qəbul edilib. Həmin qanunun tələbinə uyğun olaraq, 1992-1993-cü tədris ilindən ümumtəhsil məktəblərinin birinci siniflərində, 1993-1994-cü dərs ilindən isə bütün siniflər üçün latın qrafikalı dərsliklərin nəşrinə başlanılmışdı. Həmin qanun çərçivəsində latın əlifbası ilə Azərbaycan Respublikasında yaşayan xalqların ana dillərində, o cümlədən, talış dilində aşağı siniflər üçün dərsliklər, məsələn, “Tolışə Zıvon” kitabı da işıq üzü görüb. Bundan başqa, Talış Mədəniyyət Mərkəzinin orqanı olan “Tolışi sədo” qəzeti də tədricən yeni əlifbaya keçib. 2001-ci ilin iyunun 18-də isə Azərbaycan Respublikası Prezidentinin latın qrafikası ilə Azərbaycan əlifbasının geniş və hərtərəfli tətbiqinə dair fərmanı qüvvəyə minib. Elə şəxsən İradə Məlikovanın talış dilində nəşr etdiyi digər kitablar da latın əlifbası ilə çap edilib. Yalnız Moskvadakı separatçı ünsürlər, eləcə də “linqvist” Fəxrəddin Abbaszadə Azərbaycan Respublikasına etiraz əlaməti olaraq, hələ də bütün materiallarını kiril əlifbası ilə yazır və çap etdirirlər. Bu zaman növbəti sual ortaya çıxır: “Azərbaycançı” İradə Məlikovanın Azərbaycanda nəşr etdirdiyi həmin dörd lüğətdə talış dilində olan bütün mətnlərin kiril əlifbası ilə verilməsinin səbəbi nədir?\n– Fəxrəddin Abbaszadənin imzası ilə lüğətlərin Azərbaycanda çapı və yayılması bu işdə maraqlı olan qüvvələrin təşəbbüsüdür. “Linqvist” kimi ictimaiyyətə sırınan və həmin lüğətlər vasitəsilə təbliğ olunan nə Fəxrəddin Abbaszadə, nə Zabil Mədoj, nə də İradə Məlikova lüğət tərtibi üzrə mütəxəssis deyillər. Fəxrəddin Abbaszadə Bakı Dövlət Universitetinin Tarix fakültəsini bitirib. Onun dissertasiya mövzusunun talış xalqına və dilinə “aidiyyəti” bu qədərdir: “İnkişaf etmiş sosializm şəraitində zəhmətkeşlərin həyat fəaliyyətinin yaxşılaşdırılmasının istehsal formaları”. İradə Məlikova “folklorşünas alim” kimi təqdim edilsə də, 1987-ci ildə Bakı Politexnik Texnikumunun su təchizatı, 1994-cü ildə isə İnşaat Mühəndisləri Universitetinin Tikinti mühəndisliyi fakültələrini bitirib. İxtisası üzrə Bakı Məişət Kondisionerləri zavodunda, “Cənubkəntəsərrüfatısutikinti” Layihə İnstitutunda, Müdafiə Nazirliyinin mənzil istismarı sahəsində texnik və mühəndis kimi çalışıb.\nİngilis və türk dillərini bilməyən, rus dilindəki çıxış mətnləri və yazdığı bütün materiallar isə “şəxsi köməkçisi” – Rusiyanın “Rosbalt” informasiya agentliyinin “müasir Qafqazın problemləri üzrə eksperti” Yana Amelinanın əli ilə ciddi redaktə olunan Fəxrəddin Abbaszadəyə yalnız İrəvan Dövlət Universitetinin iranşünaslıq kafedrasının, hazırda isə Ermənistandakı Qafqaz İranistika Mərkəzinin və Qafqaz-Xəzər regionunun Aftoxton Xalqları İnstitutunun rəhbəri, Rusiya-Ermənistan strateji və ictimai təşəbbüslər mərkəzinin fəal üzvü olan professor Qarnik Asatryanla qardaşlıq əlaqələri tövsiyə edildikdən sonra ona “ilahidən əmr” gəlib və başqalarının tərtib etdiyi hazır materiallara öz imzasını qoyub. Bakıdakı dostları isə ən yaxşı halda Litvadakı “Talış” cəmiyyətinin rəhbəri “mesenat tolışə xəlği” yəni, “talış xalqının mesenatı” olan Kamal Zülfiyevin pulu ilə həmin planı icra ediblər. İradə Məlikova özünü “tərtibçi” kimi qələmə versə də, ona texniki işlər – lüğətlərin Bakıdakı dostlarının mətbəəsində nəşr etdirmək və yaymaq həvalə olunub. Bu kitabların satılması və ya pulsuz paylanması barədə isə məlumatsızam.\n– Siz bu məsələ ilə bağlı feysbuk statusunuzda “Talış Milli Akademiyasının” da adını çəkmisiniz.\n– Bunu həmin lüğətlərə “akademik nəşr” donu geydirmək üçün ediblər. Kitabların müəlliflik hüququ isə həm də onlara məxsusdur. Qarnik Asatryan Ermənistanın xüsusi xidmət orqanlarının təlimatı əsasında Azərbaycan Respublikası ərazisində yaşayan irandilli millətlər arasında separatizm meyllərinin “tarixi-ideoloji əsaslarının” yaradılması ilə məşğuldur. Bilavasitə onun iştirakı ilə Belarusda “Talış Milli Akademiyası” adlı qurum təsis edilib. Anti-Azərbaycan əhval-ruhiyyəli alimləri ətrafına toplayan “akademiya”dan istifadə etməkdə məqsəd “talış separatizmi” üçün tarixi-siyası bazanın formalaşdırılması və planlaşdırılan proseslərin “vahid elmi mərkəzdən” idarə edilməsi təsəvvürünün yaradılmasıdır. “Qarnik Asatryan “Real Caucasus” saytında yazır: “Məlum səbəblər üzündən vətəndən kənarda yaradılan milli akademiya talışların milli ənənələrinin intibahına və möhkəmləndirilməsinə, həqiqi talış akademik təfəkkürünün və elmi məktəblərinin formalaşdırılmasına yönəldilən intellektual potensialının göstəricisidir. Yaxın gələcəkdə Rusiyada, Ukraynada və İranda, eləcə də çətin də olsa, Lənkəranda akademiyanın filiallarının yaradılması nəzərdə tutulub”.\nBundan başqa, İranda həmin akademiyanın bir qolu – “Tolişe-Fərhəng” – Talış Mədəniyyət Mərkəzi təsis olunub. Əvvəllər Tehranda fəaliyyət göstərən mərkəz hazırda talış və giləklərin sıx yaşadıqları Rəşt şəhərinə köçürülüb. Buraya İranın müxtəlif ali təhsil müəssisələrindən Fərəməz Mənsuri, Armin Fəridi, Rəsul Əlizadə, Nağı Mehrpur kimi anti-Azərbaycan əhval-ruhiyyəli alimlər cəlb olunublar. Mərkəzin “Mahnameyi-Taleş” jurnalı Azərbaycan dövlət quruluşunun dəyişdirilməsinə yönəldilən materiallara geniş yer verir. Onun da təbliğ etdiyi əsas ideyalardan biri Azərbaycanın konfederativ, ən yaxşı halda isə federativ dövlətə çevrilməsidir. Qarnik Asatryanın Azərbaycana və Azərbaycançılıq ideyasına münasibətini bilmək üçün isə onun “Talış məsələsi: Etnogenez problemlərindən talış milli hərəkatında erməni amilinədək” məqaləsini oxumaq kifayətdir.\nÖncəki Keçmiş nazirlə yeni nazir arasında nə baş verir?\nNövbəti “Rossiya 24“ Bakıdan danışdı